00:01 2 mart 2021 206\nAZƏRBAYCAN BMT-YƏ ÜZV OLUB\n1992-ci il martın 2-də Azərbaycan Respublikası Birləşmiş Millətlər Təşkilatının (BMT) üzvlüyünə qəbul olunub. Belə ki, BMT Baş Assambleyasının həmin gün keçirilən 46-cı sessiyasının 82-ci plenar iclasında 46/230 saylı Qətnamə qəbul olunub və səkkiz keçmiş sovet respublikası ilə birlikdə Azərbaycan da Birləşmiş Millətlər Təşkilatına üzv qəbul edilib. 1992-ci il mayın 6-da isə Azərbaycan BMT-nin Nyu-York şəhərindəki mənzil qərargahında öz daimi nümayəndəliyini açıb.\nTarixçi və şair Əhməd bəy Cəfərqulu bəy oğlu Cavanşir 2 mart 1828-ci ildə Kəbirli mahalının Kəhrizli kəndində dünyaya gəlib. 15 yaşına qədər molla yanında, daha sonra Sankt-Peterburqda Pavlov kadet məktəbində təhsil alıb. 1848-1854-cü illərdə Qusar alayında hərbi xidmətdə olub. Xalq arasında "Urus Əhməd bəy" ləqəbini alıb. XIX yüzilin 60-cı illərinin sonunda Vərəndə sahəsinin murovu vəzifəsinə təyin edilib. Bir çox əsər və kitabların müəllifidir, tərcümə ilə də məşğul olub. "Asari-Əhməd bəy Cavanşir" adlı şeirlər, "Türk zərb-məsəllər məcmuəsi" adlı folklor örnəkləri, "1747-ci ildən 1805-ci ilə qədər Qarabağ xanlığının siyasi vəziyyətinə dair" adlı tarix kitablarının müəllifidir. Əhməd bəy Cavanşir 1903-cü il yanvarın 9-da vəfat edib və öz vəsiyyətinə əsasən Kəhrizli kəndində dəfn edilib. O, Qarabağ xanlığının banisi Pənahəli xan Sarıcalı-Cavanşirin nəticəsi, Həmidə xanım Cavanşir-Məmmədquluzadənin atası, Cəlil Məmmədquluzadənin qayınatasıdır.\nSSRİ-nin ilk və son prezidenti Mixail Sergeyeviç Qorbaçov 1931-ci il martın 2-də Rusiyanın Stavropol vilayətində anadan olub. M.V.Lomonosov adına Moskva Dövlət Universitetində və Stavropol Kənd Təsərrüfatı İnstitutunda təhsil alıb. 1955-ci ildən komsomol və partiya orqanlarında müxtəlif vəzifələrdə fəaliyyət göstərib. 1985-ci il martın 11-də Sov.İKP MK-nın Birinci katibi seçilib və SSRİ-nin süqutuna qədər bu vəzifədə çalışıb. 1 oktyabr 1988-ci ildə SSRİ Ali Soveti Rəyasət Heyətinin sədri, 15 mart 1990-cı ildə SSRİ-nin prezidenti seçilib. 19-23 avqust 1991-ci ildə baş verən dövlət çevrilişi nəticəsində bir neçə günlük hakimiyyətdən uzaqlaşdırılıb. “Soyuq müharibə”nin bitməsi, Almaniyanın birləşməsi və Əfqanıstandan sovet qoşunlarının çıxarılması onun adı ilə bağlıdır. Məhz bu xidmətlərinə görə 1990-cı ildə Nobel sülh mükafatına layiq görülüb. Elan etdiyi yenidənqurma və aşkarlıq siyasət sovet respublikalarında demokratik hərəkatlara təkan verib. Bu hərəkatların qarşısını almaq üçün Almatı, Tiflis, Bakı və Riqaya ordu yeridilməsinə göstəriş verib. 1990-cı ilin 20 Yanvar faciəsinin əsas təşkilatçısı da Mixail Qorbaçov sayılır. Adı tarixdə 100 ən çox öyrənilmiş şəxsiyyətlər siyahısına daxil edilib.\nŞəhid Nazim İbrahim oğlu Cəbrayılov 1949-cu ilin bu günü Ağdam şəhərində anadan olub. Burada 1 nömrəli orta məktəbi bitirdikdən sonra 1966-cı ildə Azərbaycan Xalq Təsərrüfatı İnstitutuna daxil olub. İnstitutu bitirdikdən sonra təyinatla Türkmənistanın Aşqabad şəhərinə göndərilib və orada şəhərində milis nəfəri kimi fəaliyyətə başlayıb. Daha sonra Kalininqrad Milis Məktəbində təhsil alıb. Bir müddət işlədikdən sonra vətənə qayıdaraq, hərbi avtomobil dəstəsində hərbi mühəndis vəzifəsində çalışıb. Azərbaycanın ərazi bütövlüyünün müdafiəsi üçün hərbi xidmətə yollanıb və Müdafiə Nazirliyinin əmri ilə taqım komandiri təyin edilib. Nazim Cəbrayılov 1994-cü il aprelin 18-də əsgərləri ilə birlikdə döyüşdə şəhid olub. Ölümündən sonra "Azərbaycan Bayrağı" ordeni ilə təltif edilib.\nAzərbaycanın Milli Qəhrəmanı, şəhid Məzahir İzzət oğlu Rüstəmov 2 mart 1960-cı ildə Bakı şəhərində ziyalı ailəsində dünyaya gəlib. 1977-ci ildə Nizami rayonundakı 32 saylı məktəbi bitirib, 1978-ci ildə Bakı Dövlət Universitetinin tarix fakültəsinə daxil olub. 1986-cı ildən Azərbaycan Memarlıq və İnşaat Mühəndisləri İnstitutunun fəlsəfə kafedrasında baş laborant vəzifəsində, 1990-cı ildə isə Dövlət Mətbuat Nazirliyində "Xarici ölkələrlə kitab əlaqəsi şöbəsi"nin müdiri vəzifələrində çalışıb. 1992-ci il martın 23-də könüllü olaraq Milli Orduya yazılıb və cəbhənin Şınıx istiqamətində komandir müavini təyin edilib. Avqustun 5-də Ermənistan hərbi birləşmələri Mutudərəni ələ keçirmək üçün qəfil hücuma başlayanda ilk zərbəni baş leytenant Məzahir Rüstəmovun dəstəsi öz üzərinə götürərək, dinc əhalinin kənddən çıxmasına şərait yaradıb. Lakin gözlənilən dəstək qüvvələri gəlib çıxmayıb və o, düşmən əlinə keçməsin deyə axırıncı qumbarası ilə özünü partladaraq həlak olub və Bakı şəhərinin Şəhidlər Xiyabanında dəfn edilib. Azərbaycan Prezidentinin 5 fevral 1993-cü il tarixli fərmanı ilə Məzahir Rüstəmov ölümündən sonra "Azərbaycanın Milli Qəhrəmanı" adına layiq görülüb. Oxuduğu 32 saylı məktəb, Əhmədli qəsəbəsindəki küçələrdən biri qəhrəmanımızın adını daşıyır. Gədəbəy rayonunda tuncdan heykəli ucaldılıb.\nŞəhid Şəhriyar Kamil oğlu Abdullayev 1987-ci ilin bu günü Kəlbəcər rayonunun Zəylik kəndində anadan olub. Orta təhsilini başa vurduqdan sonra həqiqi hərbi xidmətə çağırılıb. Daha sonra müddətdən artıq xidmət edən hərbi qulluqçu kimi ordu sıralarına qayıdıb. 2020-ci il sentyabrın 27-də başlayan Vətən Müharibəsi zamanı Cəbrayıl və Hadrut uğrunda gedən döyüşlərdə iştirak edib. Kiçik gizir Şəhriyar Abdullayev oktyabrın 13-də Hadrut döyüşləri zamanı şəhid olub və Daşkəsən Şəhidlər Xiyabanında dəfn edilib. Ölümündən sonra "Vətən uğrunda", "Cəbrayılın azad olunmasına görə", "Kəlbəcərin azad olunmasına görə" və "Hərbi xidmətlərə görə" medalları ilə təltif edilib.\nŞəhid Hakim Nizam oğlu Bəşirov 1989-cu il martın 2-də İmişli rayonunun Əliyetməzli kəndində anadan olub. Azərbaycan Dövlət Bədən Tərbiyəsi və İdman Akademiyasında təhsil alıb. 2020-ci il sentyabrın 27-də başlayan Vətən Müharibəsində iştirak edib. Leytenant Hakim Bəşirov oktyabrın 20-də Füzuli döyüşləri zamanı şəhid olub. Ölümündən sonra "Vətən uğrunda" və "Xocavəndin azad olunmasına görə" medalları ilə təltif edilib.\nŞəhid Şamil Afiq oğlu Mirzəyev 2 mart 1996-cı ildə Yardımlı şəhərində anadan olub. 2020-ci il sentyabrın 27-də başlayan Vətən Müharibəsində könüllü olaraq qatılıb. Cəbrayıl, Füzuli və Xocavənd rayonlarının azad olunmasında iştirak edib. Əsgər Şamil Mirzəyev noyabrın 10-da Şuşada şəhid olub və Yardımlı şəhərində dəfn edilib. Ölümündən sonra "Vətən uğrunda" medalı ilə təltif edilib.\nOsmanlı ordusunun generalı, Qafqaz İslam Ordusunun komandanı Nuri Paşanın anım günüdür. Nuri Killigil 1889-cu ildə İstanbulda hərbçi Əhməd Tofiqin ailəsində doğulub. Quru Qoşunları hərbi məktəbində və Hərbi Akademiyada təhsil alıb. 1914-cü ilin iyulunda Osmanlının Vyanadakı səfirliyində hərbi attaşenin yavəri təyin edilib. Birinci Dünya müharibəsi illərində Şimali Afrika cəbhəsinə göndərilib. 1918-ci ildə Qafqaz İslam Ordusuna komandan təyin olunub. Onun qoşunları 1918-ci il iyunun 17-dən sentyabrın 14-dək Azərbaycan torpaqlarını bolşevik-daşnak qaniçənlərindən təmizləyib və sentyabrın 15-də Bakını azad edib. 1920-ci ilin aprel işğalından sonra Qarabağ, Zaqatala, Gəncə və Dağıstanda bolşeviklərə qarşı xalq üsyanlarına rəhbərlik edib. 1923-cü ildə ordudan təqaüdə çıxıb və İstanbul ətrafında fabrik açıb. İkinci Dünya müharibəsi illərində bu fabrik sifarişlə qumbara, minaatan və digər silahlar istehsal edib. Nuri Paşa 1949-cu il martın 2-də fabrikdə baş vermiş partlayış nəticəsində həlak olub və İstanbulda dəfn edilib.\nAzərbaycan Xalq Cümhuriyyətinin tanınmış ictimai və siyasi xadimi Əkbərağa İbrahim oğlu Şeyxülislamovun xatirə günüdür. 1891-ci ildə İrəvan şəhərində dünyaya gəlib. Orta təhsilini İrəvan gimnaziyasında başa vurduqdan sonra 1912-ci ildə Peterburq Yol Mühəndisliyi İnstitutuna daxil olub. 1917-ci ildə Rusiyada fevral burjua inqilabı başlayanda ali məktəbi bitirmək haqqında diplomu almadan vətənə qayıtmalı olub. 1918-ci ilin fevralında Zaqafqaziya Seyminin üzvü seçilib, həmçinin Zaqafqaziya hökumətində daxili işlər nazirinin müavini vəzifəsini icra edib. 1918-ci il mayın 28-də Azərbaycan Demokratik Respublikası elan olunarkən birinci hökumət kabinəsində torpaq və əmək naziri vəzifəsini tutub. 1918-ci il dekabrın 7-də Bakıda təntənəli surətdə açılmış Azərbaycan parlamentinə üzv seçilib. Parlamentin sədri Əlimərdan bəy Topçubaşovun rəhbərliyi altında Azərbaycan nümayəndə heyətinin tərkibində Versal sülh konfransında iştirak etmək üçün Parisə yola düşüb və bununla da ömrünün sonunadək davam edəcək mühacirət həyatı başlayıb. Mühacirətdə də Azərbaycanın müstəqilliyi uğrunda mübarizəsini davam etdirən Əkbərağa Şeyxülislamov 1961-ci il martın 2-də vəfat edib və Paris yaxınlığındakı müsəlman qəbiristanlığında dəfn olunub.\nMətbuat xadimi, naşir və publisist Oruc Əli oğlu Orucovun anım günüdür. O, 1878-ci il sentyabrın 12-də Bərdə rayonunun Alpout anadan olub. Kənd mollaxanasında oxuyub, Yelizavetpol Mixail sənət məktəbini bitirib. 1896-cı ildə Bakıya köçərək, ticarətlə məşğul olub. 1905-ci ildə naşirlik fəaliyyətinə başlayıb, qardaşları Qənbər və Abuzərlə birlikdə "Orucov qardaşları" nəşriyyatını təşkil edib. Nəşriyyatın müasir avadanlıqla təchiz olunmuş mətbəəsi, kitab və yazı ləvazimatı satılan mağazası olub. "Orucov qardaşları" nəşriyyatında müxtəlif adda və məzmunda 333 kitab, bir neçə qəzet çap olunub. O, 1909-cu ildən etibarən qəzetçilik fəaliyyətinə başlayıb, "Həqiqət", "Günəş", "Yeni həqiqət" qəzetlərinin naşiri olub. 1911-ci ilin martında panislamizm ideyalarını təbliğdə təqsirləndirilərək, bir qrup jurnalistlə birgə həbs olunub və Rusiyanın daxili quberniyalarına sürgün edilib. Romanovlar sülaləsinin 300 illik yubileyi ilə əlaqədar elan edilən əfvi-ümumidən sonra isə Bakıya dönərək, naşirlik fəaliyyətini davam etdirib. 1917-ci ilin dekabrında qardaşları Abuzər və Qənbərdən ayrılaraq, "Açıq söz" qəzetində Məhəmməd Əmin Rəsulzadə ilə əməkdaşlığa başlayıb, qəzetin nəşriyyat işləri üzrə müdiri vəzifəsini icra edib. Oruc Orucov 1954-cü ilin bu günü 75 yaşında dünyasını dəyişib.\nAMEA-nın müxbir üzvü, fəlsəfə elmləri doktoru, professor Zakir Cabbar bəy oğlu Məmmədovun xatirə günüdür. O, 1936-cı il avqustun 16-da Ağdamda anadan olub. 1957-ci ildə Ağdam 1 saylı orta məktəbi medalla bitirərək, Azərbaycan Dövlət Universitetinin Şərqşünaslıq fakültəsinin yeni açılan ərəb şöbəsinə daxil olub. 1962-ci ildə universiteti bitirdikdən sonra AMEA-nın Şərqşünaslıq İnstitutunda kiçik elmi işçi vəzifəsinə qəbul edilib. 1962-1963-cü illərdə Misirdə Asuan bəndinin inşasında tərcüməçi kimi çalışıb. 1964-cü ilin 1 yanvarından AMEA-nın Fəlsəfə sektorunda işə başlayıb. 1969-1970-ci illərdə Azərbaycan Sovet Ensiklopediyasında elmi redaktor vəzifəsində işləyib. 30-dan çox elmi kitabın, 250 elmi məqalənin müəllifidir. 1997-ci ildən həyatının sonuna qədər AMEA-nın Fəlsəfə və Siyasi-Hüquqi Tədqiqatlar İnstitutunda təsis etdiyi Şərq fəlsəfəsi tarixi və dinşünaslıq şöbəsinin müdiri işləyib. Azərbaycanda Şərq fəlsəfəsinin bilicilərindən sayılan Zakir Məmmədov 2 mart 2003-cü ildə Bakıda vəfat edib.\nTexnika elmləri doktoru, professor Qeybulla Ramazan oğlu Qeybullayev də bu gün xatırlanır. O, 9 may 1945-ci ildə Balakən rayonunun Katex kəndində dünyaya gəlib. 1963-cü idə Katex kənd orta məktəbini qızıl medalla, 1968-ci ildə Politexnik İnstitutunun İnşaat fakültəsini fərqlənmə ilə bitirib. Dövlət Layihə İnstitutunda mühəndis-konstruktor, Azərbaycan Dövlət İnşaat və Memarlıq Komitəsində şöbə müdiri, nazir müşaviri, Azərbaycan Tikinti və Memarlıq Elmi-Tədqiqat İnstitutunun direktoru olub. Azərbaycan Memarlıq və İnşaat Universitetinin professoru və kafedra müdiri vəzifələrində, 1992-2000-ci illərdə isə həmin universitetin rektoru vəzifəsində işləyib. 2001-ci ildən ömrünün sonuna qədər Türkiyə Cümhuriyyəti Süleyman Dəmirəl Universitetinin professoru və iqtisadiyyat bölümünün başqanı, Türkiyənin Baş naziri Rəcəb Tayyib Ərdoğanın Avrasiya məsələləri üzrə müşaviri kimi çalışıb. Qeybulla Qeybullayev 2 mart 2012-ci ildə Türkiyənin Gülhanə hərbi hospitalında dünyasını dəyişib və öz vəsiyyəti ilə doğulduğu Katex kəndində torpağa tapşırılıb.\nAzərbaycanın ilk radio və televiziya rejissoru Rauf Mirmahmud oğlu Kazımovskinin xatirə günüdür. O, 31 dekabr 1928-ci ildə Bakı şəhərində anadan olub. 1952-ci ildə Teatr İnstitutunun rejissorluq fakültəsini bitirib və elə həmin il Dövlət Radio Verilişləri Komitəsində əmək fəaliyyətinə başlayıb. 1960-cı illərdə Televiziya Teatrı Məktəbini yaradıb, yüzlərlə tamaşaya televiziya ekranında həyat verib. O, həm də bədii televiziya filmlərinin yaradıcısıdır. Musiqili Komediya Teatrında «Tbilisi nəğməsi», «Hacı Kərimin aya səyahəti» tamaşalarına da quruluş verib. Rauf Kazımovski 1976-cı il martın 2-də Bakıda dünyasını dəyişib. O, əməkdar artist Mirmahmud Kazımovskinin oğlu, əməkdar incəsənət xadimi Ələkbər Kazımovskinin atasıdır.\nAzərbaycanın əməkdar incəsənət xadimi, bəstəkar Tahir İsmayıl oğlu Əkbər 2018-ci ilin bu günü dünyasını dəyişib. O, 1946-cı il yanvarın 20-də Bakıda anadan olub. 1960-cı ildə musiqi məktəbinin fortepiano şöbəsinə daxil olub, 1965-ci ildə isə oranı bitirib. 1970-ci ildə Muxtar Əşrəfi adına Dəşkənd Dövlət Konservatoriyasının bəstəkarlıq şöbəsinə qəbul olub. 1985-ci ildən keçmiş SSRİ Bəstəkarlıq İttifaqının, sonra isə Azərbaycan Bəstəkarlar Birliyinin üzvü olub. Müxtəlif janrlarda - xor musiqisi, simfonik və kamera əsərləri yaradıb. “Simfonik rənglər”, ilahiyyat mövzusunda yazdığı “Amin” əsəri Azərbaycan peşəkar musiqisində yeni janrlar hesab olunur.


İraqın yeni parlamenti spiker seçib - İkinci cəhddə\n15 Sentyabr 2018 - 18:44\nİraqın yeni parlamenti spiker seçib- İkinci cəhddə\nMay ayında seçkilərinin nəticəsinə əsasən formalaşan İraq Nümayəndələr Şurası (parlament) Ənbər əyalətinin sabiq qubernatoru Məhəmməd əl-Halbusini spiker seçib.\nAZƏRTAC TASS informasiya agentliyinə istinadla xəbər verir ki, sədr sentyabrın 15-də keçirilən gizli səsvermə nəticəsində seçilib.\nÖlkənin qərb əyalətinin sabiq rəhbərinin namizədliyini ən iri sünni partiyalarını birləşdirən “Xalq cəbhəsi” bloku (55 yer) irəli sürüb. Sünni deputat 329 yerlik parlamentin yarıdan çoxunun dəstəyini qazanıb. Ümumilikdə isə sessiyada 298 deputat iştirak edib.\nHalbusidən başqa İraqın sabiq müdafiə naziri Xalid əl-Obeydi (“Nasr” bloku) və vitse-prezident Usamə ən-Nuceyfi (2010-2014-cü illərdə parlamentə rəhbərlik edib) də parlamentin sədri postu uğrunda mübarizə aparıb. İclasın keçirildiyi gün isə deputatlar Məhəmməd əl-Xalidi, Talyal əz-Zubeyi, Məhəmməd Təmim, Əhməd əl-Cuburi və Raad əd-Dəhlaki öz namizədliklərini geri götürüblər.\nİraq parlamentinin sədri postuna seçkilərin sentyabrın əvvəllərində keçirilməsi planlaşdırılsa da, bəzi siyasi partiyaların boykotu və bu səbəbdən yetərsay olmaması səbəbindən sessiya sentyabrın 15-nə təyin edilmişdi. İraq konstitusiyasına əsasən, spiker vəzifəsinin icrasına başladığı vaxtdan sonra qanunvericilər bir ay ərzində kürd deputatları arasından prezident seçməlidir. O isə öz növbəsində parlamentdə çoxluq koalisiyası hökumətinin qurulması üçün mandat verməlidir.


Könül Nurullayeva AŞPA-nın Bərabərlik və Anti-Diskriminasiya Komitəsi üzrə videokonfransında iştirak edib • Faktinfo.az\n17 iyun 2021-ci il tarixində Milli Məclis deputatı Könül Nurullayeva AŞPA-nın Bərabərlik və Anti-Diskriminasiya Komitəsi üzrə baş tutan videokonfransında iştirak etmişdir.\nFaktinfo.az xəbər verir ki,iclasda "Təhlükəsiz, sağlam və təmiz ətraf mühit haqqındakı bərabərsizliklərlə mübarizə" mövzusu ətrafında çıxış edən millət vəkili qlobal miqyasda narahtlıq doğuran bir sıra mühüm məsələlərə toxunmuş, möcvud problemlərin həlli istiqəmətində təkliflərini irəli sürmüşdür.\nK. Nurullayeva çıxışında ətraf mühitdə mövcud olan resurslara bərabər hüquqlar əldə etməkdə ən çox çətinlik çəkən həssas qruplar üçün xüsusi yardım planının hazırlanmalı olduğunu vurğulamışdır.\nMilli Məclis deputatı həmçinin bildirmişdir ki, hər bir hökümət dövlət siyasəti tərkibinə ətraf mühitin qorunmasına dair atacağı gələcək addımları daxil etməli, bu addımları sistematik şəkildə həyata keçirməlidir.\nK.Nurullayeva Azərbaycan hökuməti tərəfindən 2020-2025-ci illər üçün nəzərdə tutulmuş Milli Fəaliyyət Planı çərçivəsində ölkəmizin ətraf mühitin qorunması istiqamətində fəaliyyətlərindən də bəhs etmişdir. "Azərbaycanda dayanıqlı ətraf mühitin yaradılması məqsədilə ölkəmizdə ilk dəfə işğaldan yeni azad edilən Zəngilan torpağında 'ağıllı kənd' konsepsiyası tətbiq edilmişdir" deyə millət vəkili qeyd etmişdir.


“Avropa Azərbaycan haqda bəyanat verəndə bir ətrafına da baxsın” – HEFTEAZ.TV\n“Avropa Azərbaycan haqda bəyanat verəndə bir ətrafına da baxsın”\n11 Dekabr| 14:04\nAzərbaycanın AŞ PA-dakı nümayəndə heyətinin rəhbəri Səməd Seyidov qurumun prezidenti Ann Brassörin və Avropa Şurasının baş katibi Tornbyorn Yaqlandın Xədicə İsmayılın həbsi ilə bağlı bəyanatına cavab verib.\nS.Seyidov APA-ya açıqlamasında bildirib ki, artıq belə bir prosesin əsası qoyulub ki, Azərbaycanda hüquq mühafizə orqanları hansısa bir addımı atan kimi, dərhal bu təşkilatlardan bəyanat bəyanatın dalınca yağmağa başlayır.\nS.Seyidov qeyd edib ki, Azərbaycan bu şəxslərin hansısa bəyanat verməsinə etiraz eləmir: “Amma bəyanatı verəndə bir ətrafa da baxsınlar. Niyə ətrafımızdakı ölkələr ilə bağlı tamam susurlar, ancaq bizim üstümüzə gəlirlər? Nəinki ətrafımız, elə ABŞ-da baş verən son anti-demokratik hadisələrlə bağlı bəyanat vermirlər. Niyə? Bu şəxslərin oradakı məsələlərlə bağlı hələ də bir fikri yoxdur. Ona görə AŞPA prezidenti, Avropa Şurasının baş katibi Azərbaycanla bağlı belə bəyanatlar verəndə, digərləri ilə bağlı da nəsə desinlər. Bütün bunlar onu göstərir ki, söhbət yalnız insan haqlarının keşikçisi kimi canfəşanlıq etməkdən yox, konkret subyektiv mövqedən çıxış edərək, Azərbaycanı məqsədli hədəf seçməkdən gedir”.\nS.Seyidov onu da deyib ki, Azərbaycanda Avropa Şurası ilə birgə xoş niyyətlə yaradılmış İşçi qrupu bu kimi məsələlər ilə lazımı formada məşğul olur və bundan sonra da olacaq: “Amma bilməlidirlər ki, insan haqları məsələsini konteksdən çıxarıb hüquq-mühafizə orqanlarına təzyiq vasitəsi kimi istifadə etmək bizdə qəbul olunmaq məsələdir. Ona görə də hər iki şəxsin konkret maddə ilə bağlı saxlanılmasına baxmayaraq belə bəyanatları xeyir gətirməyəcək, yalnız Avropa Şurasının imicinə zərbə vuracaq. Azərbaycanı hədəf seçmək düzgün addım deyil”.\nQeyd edək ki, AŞ PA prezidenti Ann Brassör və Avropa Şurasının baş katibi Turbyern Yaqland jurnalist Xədicə İsmayılın həbsi pisləyərək Azərbaycandan Avropa İnsan Hüquqları Konvensiyasının standartlarına hörmət etməyi, Xədicə İsmayıl və digər hüquq müdafiəçiləri ilə bağlı konvensiyada nəzərdə tutulmuş standartlara əməl etməsini istəyiblər.


İspaniya Superkubokunun ikinci finalçısı müəyyənləşib - İki sahil\n06 avqust 2020 16:51 Bütün xəbərlər Haqqımızda Əlaqə\n10 yanvar 2020 10:29\nİspaniya Superkubokunun ikinci finalçısı müəyyənləşib\nYanvarın 9-da İspaniya Superkubokunun ikinci yarımfinal oyunu keçirilib.\nİkinci oyunda “Barselona” “Atletik Madrid” komandası ilə üz-üzə gəlib.\n“Kinq Abdullah Sports City” stadionunda keçirilən görüşdə Madrid təmsilçisi 3:2 hesab ilə qələbə qazanıb.\nOyunda hər beş qol ikinci hissədə vurulub.\nGörüşün 46-cı dəqiqəsində Koke “Atletiko”nu hesabda önə keçirib - 0:1. Qoldan beş dəqiqə sonra Lionel Messi hesabı bərabərləşdirib - 1:1. Matçın 62-ci dəqiqəsində Antuan Qrizman köhnə komandasının qapısına yol taparaq “Barselona”nı hesabda irəli çıxardıb - 2:1.\nQarşılaşmanın 81-ci və 86-cı dəqiqələrində Madrid təmsilçisi ardıcıl iki qol vuraraq İspaniya Superkubokunun finalına yüksəlib. Alvari Moratta və Anxel Korea komandaların vacib qolların vurublar.\nMadridlilər finalda “Real Madrid” klubu ilə qarşılaşacaq.\n“Real Madrid” yanvarın 8-də “Valensiya” klubunu 3:1 hesabı ilə məğlub edərək finala yüksəlmişdi.\nQeyd edək ki, İspaniya Superkuboku Səudiyyə Ərəbistanının Ciddə şəhərində keçirilir.\nTurnirin final görüşü yanvarın 12-də reallaşacaq. Həlledici görüş Bakı vaxtı ilə saat 22:00-da başlayacaq.


Direktor xalqa müraciət etdi: Bundan alın... - Video\n2019.11.06 - 13:44\nAxar.az xəbər verir ki, sərginin ekspozisiyası dünyanın 12 ölkəsini, o cümlədən Almaniya, İran, İtaliya, Qazaxıstan, Pakistan, Rusiya, Monqolustan, Xorvatiya, Yaponiya və digər ölkələri təmsil edən 70 şirkəti bir araya gətirib. Azərbaycan sərgidə “Made in Azerbaijan” brendi altında çıxış edən distributor və istehsalçılar tərəfindən təmsil olunub.\nSərgi çərçivəsində Diamed Co MMC şpris istehsalı zavodunun tanıtım mərasimi keçirilib.\nTədbirdə çıxış edən şirkətin təsisçisi və direktoru Aytən Quliyeva sözügedən zavodun 150 milyon ədəd müxtəlif ölçüdə şpris istehsal etmək gücünə malik olduğunu bildirib:\n“Hamıya məlumdur ki, mayda Prezident İlham Əliyevin iştirakı ilə Azərbaycan əhalisinə böyük bir töhfə verildi. Belə ki, Azərbaycan əhalisinin sağlamlığının təhlükəsizliyinə xidmət edən bir zavod istifadəyə verildi. Zavod 150 milyon ədəd müxtəlif ölçüdə şpris istehsal etmək gücünə malikdir. Hazırda şprislərin illik istehsalı 50 milyona yaxındır. Bu isə bütün Azərbaycanı idxaldan azad etmək deməkdir. İstehsal etdiyimiz şprislər çox yüksək keyfiyyətə malikdir. Belə ki, iynələri Yaponiyadan, xammalı isə İsveçrədən gətirilir. Xalqımıza müraciət edirəm ki, yerli şpris alsınlar. Bununla həm iqtisadiyyatımıza xeyir versinlər, həm də sağlamlıqlarını qorusunlar”.\nA.Quliyeva növbəti illərdə zavodun xaricə də şpris ixrac edəcəyini söyləyib. O, yerli şprislərin qiymətlərinin xarici brendlərlə müqayisədə ucuz olacağını deyib.\nSərgidə iştirak edən millət vəkili Elman Nəsirov Azərbaycanda şpris istehsal edən zavodun fəaliyyət göstərməsini yüksək qiymətləndirib:\n“Qeyri-neft sektorunun inkişafı əsas hədəfimizdir. Hesab edirəm ki, belə bir zavodun işə salınması qeyri-neft sektorumuzun inkişafının bir göstəricisidir. Çox istərdik ki, gələcəkdi bu məhsullarımız “Made in Azerbaijan” brendi adı altında dünya bazarına çıxsın”.\n2019.11.07 / 00:08


Qadına qarşı zorakılıq edən şəxs hakim qarşısında - Narkotik ittihamı da var » Hurriyyet.org - Online qəzet\nHəmyerlisinə qarşı zorakılıq hərəkətləri etməkdə ittiham edilən şəxs hakim qarşısına çıxarılıb.\nHurriyyet.org musavat.com-a istinadən xəbər verir ki, Bakı Ağır Cinayətlər Məhkəməsində qadına qarşı seksual xarakterli zorakı hərəkətlər etməkdə və narkotik istifadəsində ittiham edilən 1972-ci il təvəllüdlü Təvəkkül Zeynalovun cinayət işi üzrə məhkəmə iclası başlayıb.\nHakim Cavid Hüseynovun sədrliyi ilə keçirilən məhkəmə iclasında təqsirləndirilən şəxsin anket məlumatları dəqiqləşdirilib. Məhkəmə iclası qapalı keçirilib.\nQeyd edək ki, hadisə Xaçmaz rayonunda baş verib.\nİttihama görə, Təvəkkül Zeynalov Xaçmaz rayonunun Rəhmanlı kəndində həmyerlisi olan qadına qarşı zorakılıq hərəkətləri edib. Daha sonra isə kənddən çıxıb. Zərərçəkmiş Xaçmaz rayon Polis Şöbəsinə müraciət edib.\nPolis əməkdaşlarının keçirdiyi əməliyyat nəticəsində Təvəkkül Zeynalov həbs edilib.\nTəvəkkül Zeynalov Cinayət Məcəlləsinin 149.1 (zorlama, yəni zərərçəkmiş şəxsə və ya başqa şəxslərə qarşı zor tətbiq etməklə və ya belə zor tətbiq etmə hədəsi ilə və ya zərərçəkmiş şəxsin köməksiz vəziyyətindən istifadə etməklə onunla cinsi əlaqədə olma) maddəsi ilə ittiham edilir.


“Büstü hazır etməmişdən əvvəl anası ilə əlaqə saxlamışdım” – ŞƏHİD XUDAYARIN BÜSTÜNÜN MÜƏLLİFİ - Hürriyyət\nEv Manşet “Büstü hazır etməmişdən əvvəl anası ilə əlaqə saxlamışdım” – ŞƏHİD XUDAYARIN BÜSTÜNÜN...\n“Büstü hazır etməmişdən əvvəl anası ilə əlaqə saxlamışdım” – ŞƏHİD XUDAYARIN BÜSTÜNÜN MÜƏLLİFİ\nŞəhid Xudayar Yusifzadənin büstü hazırlanıb. Bu barədə sosial şəbəkələrdə məlumat paylaşılıb. Büstü görər-görməz büstün müəllifiylə əlaqə saxladıq. Büstün müəllifi olan heykəltəraş Teymur Qəribov, Şəhid Xudayar Yusifzadənin oxumağın hamı kimi onu da təsirləndirib. Bir ay müddətində hazır edilən büst hazırd gildən hazır edilsə də, növbəti mərhələdə polyester materialında hazır ediləcək. Heykəltaraş Teymur Qəribov Hurriyyet.org-un əməkdaşıyla həmsöhbət olub:\n– Teymur bəy, niyə məhz Şəhid Xudayar Yusifzadənin büstünü hazır etdiniz?\n44 günlük müharibə ərzində hamı kimi mən də prosesləri izləyirdim. Həmin ərəfələrdə də Şəhid Xudayar Yusifzadənin videosunu gördüm. İlk görən anda hamı kimi mən də təsirləndim. Göz yaşlarımı saxlaya bilmirdim. İgidimizin gülüşü, danışığı, oxumağı və musiqi duyumu mənə toxundu. Həmin andan fikirləşdim ki, hər kəs kimi mən də bacardığım qədər Vətənim və dövlətim üçün bir iş görüm. Fikirləşdim ki, bacardığım iş budur və büstünü hazır edib, ailəsinə hədiyyə edərəm. Bu da onlar üçün az da olsa təsəlli ola bilər. Düzdür ki, onun yerini heç nə verə bilməz.\n– Büstü nə qədər müddət ərzində hazır etdiniz?\nTəxminən bir ay ərzində hazır etdim.\n– Büst hansı materialdan hazır edilib?\nHeykəltaraş birinci gildən hazır edir. Fikrim var ki, büstün formasını çıxarıb, polyester materialından hazır edim. Daha sonra rənglənmə işləri aparacam. Kənardan bürüncə oxşayacaq. Material soyuğa və yağışa dözümlüdür.\n– Büstün hazır edilməsiylə bağlı Şəhid Xudayar Yusifzadənin ailəsinin xəbəri varmı?\nBəli, büstü hazır etməmişdən əvvəl anası ilə əlaqə saxlamışdım. Belə bir təşəbbüsümün olduğunu bildirmişdim. Kiçik də olsa hədiyyə etmək istədiyimi demişdim. Büstün hazır olmasıyla bağlı anasının da xəbəri var. Təxminən on gün ərzində büst tamamlanacaq.\n– Nəzərinizdə digər şəhidlərimizin də büstünü hazır etməyi planlaşdırmısızmı?\nMənim bir tərəfim Göyçaydandır. Fikrim var ki, polkovnik Babək Səmitlinin büstünü hazır edim. Hələ ki, danışıqlar gedir. Amma, hələki dəqiq deyil. Deyilənə görə, qəbirüstü üçün büst hazır edilir. Ola bilsin ki, memorial abidə kimi hazır edəcəm. O da evinin divarına bərkidiləcək. Əslində, bu mənim birinci təşəbbüsüm deyil. Birinci Qarabağ müharibəsi zamanı da şəhid olmuş beş əsgərimizin heykəlini təmənnasız hazır etmişəm. Bu mənim Vətənə olan borcumdur.\nƏvvəlki məqaləManatın məzənnəsi ucuzlaşacaq? – Mərkəzi Bank iddialara aydınlıq gətirdi\nNövbəti məqalədə“Moskva tezliklə Azərbaycan üzərindən Ermənistanla etibarlı, daimi quru və dəmir yolu əlaqəsi yaratmaq istəyir” – ŞAHİN CƏFƏRLİ


19:30 12 Noyabr 2021\nZəfər Günü ərəfəsində Naxçıvan Qarnizonu Qoşunlarında andiçmə mərasimləri keçirilib.\nFemida.az xəbər verir ki, Əlahiddə Ümumqoşun Orduda, “Naxçıvan” Əlahiddə Sərhəd Diviziyasında, Daxili Qoşunların “Naxçıvan” Əlahiddə Əməliyyat Briqadasında və Naxçıvan Muxtar Respublikası Fövqəladə Hallar Nazirliyinin Mülki Müdafiə Alayında keçirilən mərasimlərdə gənc əsgərlər Vətənə sədaqət andı içiblər.\nƏlahiddə Ümumqoşun Orduda keçirilən mərasimdə əvvəlcə şəhidlərimizin əziz xatirəsi yad edilib və Dövlət Himnimiz səsləndirilib.\nGənc əsgərlər Azərbaycan Respublikasının mənafeyini, ərazi bütövlüyünü və müstəqilliyini canları bahasına qoruyacaqlarına and içiblər.\nTədbirdə 8 Noyabr Zəfər Günündən və hərbi andın mahiyyətindən danışan polkovnik Mübariz Rzayev şəxsi heyətə xidmətlərində uğurlar arzulayıb.\nGənc əsgər Tayfun Qədimli 44 günlük Vətən Müharibəsi ilə xalqımıza qələbə sevinci yaşadan hərbi qulluqçularımızın davamçıları olaraq Vətənimizin müdafiəsində cəsarətlə dayanacaqlarına və ayıq-sayıq döyüş növbətçiliyi aparacaqlarına söz verib.\nValideynlər adından çıxış edən Elsevər Dünyamalıyev övladının hərbi andı qəbul edərək tam hüquqlu əsgər olmasının sevinci və qüruru ilə gənc əsgərləri təbrik edib.\nGeneral-mayor Rəhim Cəfərov Naxçıvan Qarnizonunun rəisi, general-polkovnik Kərəm Mustafayevin təbrikini şəxsi heyətə çatdıraraq bildirib ki, ümummilli lider Heydər Əliyevin hərbi-elmi əsaslarla formalaşdırdığı Milli Ordu quruculuğu siyasətinin uğurla davam etdirilməsi nəticəsində işğal altındakı torpaqlarımızı düşməndən azad edən Müzəffər Ordumuz dövlət-xalq-ordu birliyindən güc alaraq tarix yazıb: "İnanırıq ki, Zəfər Günü ərəfəsində hərbi andı qəbul edən gənclərimiz də Vətən Müharibəsində şücaətləri ilə seçilən hərbi qulluqçularımız kimi vicdanla və şərəflə xidmət edərək döyüş növbətçiliyinin uğurlu təşkilində fəal iştirak edəcəklər".\nTəbrik oxunduqdan sonra şəxsi heyətin təntənəli keçidi olub.\nUzun illərdir davam edən ənənəyə əsasən Naxçıvan Qarnizonu Qoşunlarında hərbi andı qəbul edən əsgərlərə qısamüddətli məzuniyyət verilir və Naxçıvan Muxtar Respublikasından həqiqi hərbi xidmətə çağırılan əsgərlərimizdən hər hansı biri də evlərinə gedən zaman Azərbaycanın digər bölgələrindən hərbi xidmətə çağırılmış əsgərlərdən birini özü ilə bərabər qonaq apara bilir. Xalqımızın qonaqpərvərliyini göstərən bu tədbirlər həm də əsgərlər arasında ömürlük dostluq münasibətləri yaradır.\nNaxçıvanda avtomobil ər-arvadı vuraraq öldürüb\nNaxçıvanda gəlinini boğaraq öldürən şəxsin məhkəməsi başlayır


Astrologiyada Ən Təhlükəli Bürclər sıralanır - Bürc\nEmilia Gordon tərəfindən\nAstrologiyaya görə hamımızın müsbət xüsusiyyətləri ilə qarışıq bir neçə mənfi şəxsiyyət xüsusiyyəti var. Bürclərdən hər hansı biri birbaşa təhlükəlidir?\nBəzi məqalələr isə FTB bir araşdırma sərbəst buraxdığını iddia etdi Xərçəngin ən təhlükəli olduğunu iddia edən, zodiak işarəsi ilə serial qatillər haqqında, korrelyasiya səbəblə bərabər deyil. Faktiki olaraq, Bürc işarəsi ilə serial qatillər haqqında məlumatlar 488 qatildən Xərçəngin digər əlamətlərdən daha az təhlükəli olduğunu tapdı.\nƏn təhlükəli bürclər kimlərdir?\nŞəxsiyyət xüsusiyyətlərinə və statistik məlumatlara əsasən, ən təhlükəli bürclər, ən çox xainə qədər sıralanır.\n1. Oğlaq (22 dekabr - 19 yanvar)\nOğlaq bürcünü təhlükəli edən nədir : Diqqətsiz bir təbiəti olan hərtərəfli cinayətkar\nOğlaq kiçik bir cib cibində olsun, istənilən mənzildən cinayət törətmək üçün yaxşı təchiz olunmuşdur ya da kimisə öldürmək üçün ciddi bir hərəkət .\nOnların dezavantajı diqqətsiz olmaları və asanlıqla tutulmalarıdır.\nİLGİLİ: Ultimate Oğlaq Uyumluluğu Bələdçisi - Və Bürcünüz Bu Praqmatik Dəniz Qayığı ilə Bir Şansa Dayansa\n2. Şir (23 iyul - 23 avqust)\nAslanı təhlükəli edən nədir : Yüksək xasiyyətli psixotik\nOd tərəfindən idarə olunan və bir Aslanın təmsil etdiyi Leo, Merkuri planetini başlarında daşıyır.\nBu onları psixotik edir və ümumiyyətlə şöhrət qazanmaq üçün cinayətlər törədirlər.\nƏqrəbi təhlükəli edən nədir : Qısqanc, aqressiv və sadist olma meyli\nbaş mələk michael pul üçün dua\nQısqanc və aqressiv Əqrəb şərait uyğun olmadıqda son dərəcə təhlükəli ola bilər.\nSadist təbiəti onları başqalarını idarə etməyə vadar edir və özləri cinayət törətməsələr də, ipləri çəkənlərdir.\nQatillər ümumiyyətlə Əqrəbdirlər.\nşirin qadın sitatları


Turizm – AICC\nNigar Camal: Rəfiqəmdən ayrılan məmur sevgilisinə sağ ol deyərəm – VİDEO\nSon zamanlar adı qalmaqallarda hallansa da, pozitivliyindən heç nə itirməyib. Danışır, danışdıqca enerji saçır… Oxu.Az-ın yeni – “Sən olsan neyləyərdin?” adlı layihəsinin ilk qonağı da məhz odur: “Eurovision 2011” müsabiqəsinin qalibi, müğənni Nigar Camal. O Nigar Camal ki, dünyada ən qəribə hadisələr onun başına gəlir. Dediyinə görə, hər hadisədən də çıxış yolunu tapmağı bacarır. Necə? […]\nAzərbaycan respublikası ərazisinə 90 gunə qədər vizasız giriş hüququ olan bir sıra ölkələr var. Bu siyahıya aşağıdakı ölkələr daxildir : Belarusiya,Gürcüstan,Qazaxıstan,Qırğızıstan,Moldova,Rusiya Federassiyası,Özbəkistan,Ukrayna,Tacikistan Viza verilməsini asanlaşdırmaq və sürətləndirmək üçün bəzi dövlətlərin vətəndaşları Azərbaycan Respublikasının hava limanlarına gəlişdə viza ala bilərlər. Bu viza Azerbaycan respublikası ərazisində 30 gün qalmağa icazə verir : Bəhreyn, İsrail, Malayziya, Oman, Yaponiya, […]


Elçin Axundovun 70 illik yubiley tədbiri » Azərbaycanfilm\nBu gün “Azərbaycanfilm” kinostudiyasında Azərbaycan animasiyasının formalaşmasında və inkişafında xüsusi yeri olan, yaratdığı cizgi filmlərində öz dəsti-xətti ilə tanınan rejissor, ssenari müəllifi,rəssam Elçin Axundovun anadan olmasının 70 illiyi münasibəti ilə yubiley tədbiri keçirilmişdir.\n1968-ci ildən Ə.Əzimzadə adına Azərbaycan Dövlət Rəssamlıq Məktəbinin məzunu kimi C.Cabbarlı adına “Azərbaycanfilm” kinostudiyasında əmək fəaliyyətinə başlayan Elçin Axundov quruluşçu rəssam kimi çalışdığı “Cırtdan və Div”, “Uçan zürafə”, “Humayın yuxusu”, “Lovğa fil balası” kimi cizgi filmlərində özünü ssenarinin xarakterik ideyasını həmişə duyan, təkrardan , şablondan qaçan bir rəssam kimi göstərmişdir.\n1993-cü ildən “Azanfilm” studiyasında direktor, sonralar həm də bədii rəhbər kimi çalışmaqla yanaşı rejissor, rəssam, ssenari müəllifi kimi də yeni animasiya filmlərinin yaranmasında iştirak etmişdir. “Ümid”, “Söhbətül- Əsmar”, “Cavanşir”, “Qızıl”, “Qarğa balası və özgə yuvası” kimi animasiya filmləri buna bariz nümunədir.\nBu gün onun öz təcrübə və bacarığını ötürdüyü tələbələri dünyanın müxtəlif ölkələrində fəaliyyət göstərirlər.\nSənətkarın Azərbaycanın animasiya sahəsində göstərdiyi xidmətləri layiqincə qiymətləndirilmiş və 2000-ci ildə “ Əməkdar mədəniyyət işçisi” fəxri adına layiq görülmüşdür.\nSizi bir daha 70 illik yubileyiniz münasibəti ilə təbrik edir, Sizə möhkəm cansağlığı və bütün işlərinizdə uğurlar diləyirik!


“Hər şey Vətən üçün” tədbirində ilk günün yarışlarına start verilib - AZƏRTAC – Azərbaycan Dövlət İnformasiya Agentliyi\n“Hər şey Vətən üçün” tədbirində ilk günün yarışlarına start verilib\nOktyabrın 16-dan 18-dək Azərbaycan Respublikası Atçılıq Federasiyasının təşkilatçılığı ilə keçirilən “Hər şey Vətən üçün” adlı tədbirdə ilk günün yarışlarına start verilib.\nAZƏRTAC xəbər verir ki, Ordumuza dəstək və milli ruhun yüksəldilməsi məqsədilə keçirilən tədbirdə ilk olaraq “E” kateqoriyası üzrə 80 santimetr hündürlükdə qurulan maneələrdən ibarət konkur yarışında yeniyetmələrdən ibarət idmançılar iştirak ediblər. 14 idmançının 16 atla iştirak etdiyi mübarizədə “Respublika Atçılıq və Müasir Beşnövçülük üzrə İxtisaslaşdırılmış Olimpiya Ehtiyatları Uşaq-Gənclər İdman Məktəbi”nin idmançısı Rəna Axundova “Tibet” ləqəbli atla öz rəqiblərinə qalib gələrək “Ərgünəş Kuboku”nun qalibi olub. Eyni zamanda, məktəbin idmançıları, Elman Mirzəyev “Ak’s Clientus” ləqəbli atla 3-cü, Emin Rzayev “Light Limerick” ləqəbli atla 4-cü yerin sahibi olublar. “Elite Horse&Polo Klubu”nun idmançıları Ramil İbrahimov “Alart S” ləqəbli atla 2-ci, Məhəmməd İskəndərov “Cera 59” ləqəbli atla 5-ci yerdə qərarlaşıblar.\nGünün 2-ci yarısı saat 12:30-dan etibarən başlayıb. “A**” kateqoriyası üzrə hündürlüyü 110-115 santimetr olan yarışda 14 idmançı 18 atla iştirak edib. Nəticədə 1-ci və 2-ci yerlərdə “Gilan Atçılıq Klubu”nun idmançısı Rahib İsmayılov müvafiq olaraq “Khazar” və “Welga” ləqəbli atlarla qərarlaşıb. Bununla da o, Hadrut kubokunun qalibi olub.\n3-cü yerdə “Buta Qolden Atçılıq İdman Klubu”nun idmançısı “Astrello” ləqəbli atla Eqor Morotskiy, 4-cü yerdə isə “D’amour” ləqəbli atla “Murad Atçılıq Klubunun” idmançısı Kənan Novruzov qərarlaşıb. “Sərhədçi Atçılıq Klubu”nun idmançısı Seyid Musayev “Ayla” ləqəbli atla 5-ci yerin sahibi olub.\nTədbirin proqramına uyğun olaraq sabah atçılığın konkur növü “Qarabağ Kuboku” uğrunda idmançılar öz güclərini sınayacaqlar. Yarış Binə Atçılıq Mərkəzinin ərazisində saat 11:00-dan etibarən keçiriləcək.\nAZERTAG.AZ :“Hər şey Vətən üçün” tədbirində ilk günün yarışlarına start verilib\nMisirli Ezzeldin Bahader dünyanın ən yaşlı futbolçusu kimi “Ginnesin Rekordlar Kitabı”na düşüb\nEduardo Quaylupo: Ermənistanın azərbaycanlı mülki əhaliyə qarşı hücumlarını şiddətlə qınayırıq VİDEO


Lion:Beşiktaş oyununda qalmaqal. Fransızlar cəzalanacaq - VİDEO - BiG.AZ\nLion:Beşiktaş oyununda qalmaqal. Fransızlar cəzalanacaq - VİDEO\nBiG.AZ xəbər verir ki, UEFA Avropa Liqasının 1/4 final mərhələsi çərçivəsində keçirilən "Lion" - "Beşiktaş" (2:1) matçında qalmaqalın baş verib.\nBelə ki, matçdan əvvəl iki komandanın azarkeşləri arasında insident yaşanıb.\nHələ oyun başlamamış azarkeşlər əvvəlcə sözlü atışmağa, ardınca isə fiziki münaqişəyə başlamış, daha sonra hətta meydançaya da daxil olublar.\nTəxminən 2000-ə yaxın fanatın meydana girməyi aranın qarışmağına səbəb olub.\n"Lion" rəhbərliyinin verdiyi ilkin açıqlamada bildirilib ki, yuxarıdakı tribunalardan məşəllər atıldığı üçün aşağıdakı azarkeşlər meydana enməyə məcbur olublar.\n"Lion" prezidenti Jan-Mişel Olas da meydana daxil olaraq, mikrofonla azarkeşlərə səslənib. O, qorxulu bir şeyin olmadığını və fanatların tribunalardakı yerlərinə qayıtmalarını istəyib. Yalnız bundan sonra meydança boşaldılıb.\nBu səbəbdən oyun 45 dəqiqə gecikmə ilə başlayıb.\nBu isə öz növbəsində Fransa təmsilçisinə baha başa gələ bilər.\nBu hadisədən əvvəl isə Fransa polisi stadiona doğru mahnılar oxuyaraq gedən "Beşiktaş" fanatlarına hücum çəkib, gözyaşardıcı qazdan istifadə edib. Bu müdaxilə bir azarkeşin başından yaralanmasına səbəb olub. Həmçinin, bir neçə türk fanata qarşı sərt davranan asayiş keşikçiləri onları bölməyə aparıblar.\nUEFA həm stadionun həndəvərində, həm də içində baş verənlərlə bağlı araşdırmaya başlayıb. Xüsusən də, təhlükəsizlik tədbirlərinin aşağı səviyyədə olması qitə futbol qurumunu narahat edir. UEFA İntizam Komitəsinin "Lion"a stadion qadağası qoyması da istisna deyil.\nKomandalar arasında cavab oyunu aprelin 20-də keçiriləcək.\nHəmin hadisəni əks etdirən videonu sizə də təqdim edirik:\nOxunub: 1333 Tarix: 14.04.2017\nMetroda olay: əlində kəsilmiş uşaq başı ilə "Allahu Əkbər" ... - VİDEO + YENİLƏNİB\nƏsl azərbaycanlı olan 8 Milli Qəhrəmanımız - FOTOLAR\nTanınmış ekspert İnterpola verildi\n"Həmin verilişə çıxmağı heç birimiz Sədaqətə məsləhət görməmişik" - Lalə Dadaşova\nAzərbaycanlı modelin Dubay sərgüzəştləri - FOTOLAR\nSibel Can qırmızıya boyandı - FOTOLAR\nElariz "kuklası"nın FOTOSUNU PAYLAŞDI\nBurak Özçivit Bakıda izdihamla qarşılandı - FOTOLAR\nbesiktas uduzdu ela oldu.


Allergiya üçün təbii vasitələr » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 29-05-2016, 11:00\nSəs ver: Allergiya xəstəliyi\ngündən-günə artmaqdadır, çünki bizi əhatə edən mühitdə allergenlər çoxalıb\nistər paltarlarımızda, istər yeməklərimizdə və istərsə də həyat şəraitimizdə.\nAllergiya deyəndə ilk olaraq\nbizim ağlımıza bədən səpməsi, qaşınma gəlir. Bəli, bunlar allergiyanın ilkin\nəlamətləridir, amma bunlarla yanaşı insanlarda illərlə çəkən xəstəliklər də\nvardır ki, bunlar da allergiya xəstəliyidir. Məsələn astma xəstəliyi.\nbədənin alergiyaya dirənişini artırmaq üçün nələr etməlidirlər? Mən həmişə\nistifadə etdiyim vasitələrdən bir neçəsini yazıram və onu da nəzərinizə\nçatdırım ki, bu üsulların hamısı sınanılmış üsullardır, arxayınlıqla istifadə\nedə bilərsiniz. Bu üsulların ola bilər biri kömək etməsə, o birini sınayın,\nəlavə ziyanlı təsirləri yoxdur, bədənin möhkəmləndirilməsi üçün də istifadə\nUd hindi: Mükəmməl bir allergiya əleyhinə vasitədir. 10-15 il allergiyadan,\nyəni səpgilərdən əziyyət çəkənlər ud hindi qəbulundan sonra sağalmışlar.\nHazırlanılması: gündə 2 dəfə 1 çay qaşığı ud hindi tozu 1 stəkan qaynar suya\nqarışdırılır, 5 dəqiqədən sonra 1 çay qaşığı bal əlavə olunub gündə 2 dəfə\nyeməkdən əvvəl 1 stəkan içilir. Bu müalicəni ildə 2 dəfə yaz və payızda 2 ay\nmeyvəsi: Əgər artıq allergiya baş vermişsə, dərman axtarmağa tələsməyin, 3\nədəd keçibuynuzu meyvəsini yarım litr suda 5 dəq qaynadın, soyudun, süzün,\niçin, səpgiləriniz 10 dəqiqə müddətində tamamən keçəcəkdir, əgər allergiyanın\ndavamlı olmasını istəmirsinizsə bunu 1 ay edin.\ntoxumu: Bədəndə ehtiyat qüvvə sayılan hüceyrələrin (Helper) miqdarını\nartırır, bədənin allergenlərə dirənişini artırır. Gündə 3 dəfə yeməkdən əvvəl 1\nçay qaşığı yağını qəbul edə bilərsiniz.\nYatıqqanqal (Çereda): Bu bitki də kiçik yaşlı\nuşaqlarda əmələ gələn səpgilərdə mükəmməldir, beləki 2 xörək qaşığı 1 stəkan\nsuda dəmlənilir və pambıqla səpgilərin üzəri silinir. Daha rahat bir üsul\ndeyim, 50 qram yatıqqanqal 500 qram zeytun yağında pəncərədə günəş altında 10\ngün saxlanılır, sonra süzülür, bu yağ ilə uşaqlarda səpgilər silinir, uşaqlarda\ndiatezlər zamanı istifadə olunur.\nBiyan kökü: 2 xörək qaşığı 1 litr suda 5 dəqiqə qaynadılır,\nsüzülür, sonra bura 1 qr mumuya (mum yox) əlavə olunur və suda həll olunur,\ngündə səhər ac qarına bu sudan 100 qram içilir, soyuducuda saxlanılmalıdır.\nBunu ildə 4 dəfə hər fəslin başlanğıcında 15 gün edə bilərsiniz.\nAllergiyaya meyilli insanlar səhər tezdən 1 diş\nsarımsaq üstündən 1 xörək qaşığı zeytun yağı (rafinə olmamış) içsələr, heç vaxt\nallergiyaları olmaz. Bunu 1 həftə edib 1 həftə istirahət vermək lazımdır.\nBal qaymağı: Gündə 1 çay qaşığı bal qaymağı (zabrus) yeyəndə\nallergiya əhəmiyyətli dərəcədə azalır. loading... arzum-aysum\nMende hecvaxt olmayib yaz aylarinda alergiya umimiyetle ele bir problemim olmayib,hamileyem, iki aydan coxduki alergiya meni bir teher edib buduzeme askiriram 5-6defe, burun bogaz goz qaşinir ozude dehşet ,hekimdeki hecne qoymur qebul etmeye.goren nevaxda kimi bu gunde olacam(((\nalergiya alergiya alergiya cox eziyet cekirem cox 29 may 2016 22:20\nAtam kecibuynuzu icor ela tesiri var\nUd hindi nedi goren?cereda da bilmedim hansi bitkidir.gerek google abini komeye cagirim)))\nMende de allergiya var. mualice aliram. Effekt verir\n4-5 il bundan öncə bir dərman atdım problemlərimə qarşı ondan sonra allergiyam başladı ,o dərmandan sonra iki gün qaytardım,bir gün oturub kaynaklı şkolad yedim birdə gördüm əllərim ayaqlarım qırmızı üzüm isə dəhşət qaşınır bu günə qədər allergiyam davam etməkdədir.Demək olar ki,hər gün suprastin atıram qaşınmalara bəzən dözə bilmirəm bəzən gözlərimin içi belə qırmızı olur Alergiyadan,dərman ataraq sakitləşdirirəm,o dərmanda insana yuxu verir səhər gəl dur alınmır çətinlik çəkirəm)Verilən məsləhətlər faydalı ola bilər amma o bitkiləri mən hardan tapa bilərəm bax onu biraz qaranlıq qaldı))Yenədə təşəkkürlər.\nbele xesteliyim yoxdur wukur


16/06/2021 - Medianews\nAVRO-2020: Türkiyə Bakıdakı ilk oyunda məğlub oldu – FOTO/VİDEO\nNəşr edilib: 2021/06/16 22:21\nAvropa çempionatında A qrupunun II turunun Bakıda keçirilən Türkiyə – Uels oyununu bitib.\nNəşr edilib: 2021/06/16 20:51\nPrezident İlham Əliyev Türkiyə Respublikasının Prezidenti Rəcəb Tayyib Ərdoğanla birlikdə Avropa çempionatının A qrupunun Türkiyə – Uels matçını izləyir.\nNəşr edilib: 2021/06/16 20:45\nTürkiyə prezidenti Rəcəb Tayyib Ərdoğan Bakıya səfəri çərçivəsində Ağdam rayonundakı Türkiyə-Rusiya Birgə Monitorinq Mərkəzində xidmət edən türkiyəli hərbçilərlə görüşüb.\nAVRO-2020: Türkiyə – Uels matçı başladı\nNəşr edilib: 2021/06/16 20:38\nBakı Olimpiya Stadionunda Avropa çempionatının A qrupunun növbəti, Türkiyə – Uels oyununa start verilib.\nƏrdoğan Türk şəhidliyində – FOTO\nNəşr edilib: 2021/06/16 20:36\nTürkiyə prezidenti Rəcəb Tayyib Ərdoğan Türk şəhidliyini ziyarət edib. Bu barədə Medianews.az IHA xəbər agentliyinə istinadən xəbər verir.\nSeda Sayandan Mehmet Ali Erbilə qarşı İDDİA – “Təcavüz edib”\nNəşr edilib: 2021/06/16 18:36\nTürkiyəli şoumen Mehmet Ali Erbillə müğənni Seda Sayan arasında qalmaqal yaşanıb.\nNəşr edilib: 2021/06/16 18:32\nNəşr edilib: 2021/06/16 16:38\nErmənistanın üçüncü prezidenti Serj Sarqsyanın qardaşı oğlu Narek Sarqsyan 3.6 il müddətinə azadlıqdan məhrum edilib. Bu barədə Ermənistan mətbuatı yazıb.\nYalın yeni sevgilisi ilə ilk dəfə kameraya düşdü – FOTO\nNəşr edilib: 2021/06/16 16:36\nTürkiyəli məşhur pop müğənni Yalın Marmaris-Bozburunda sevgilisi ilə kameralara düşüb.\nNəşr edilib: 2021/06/16 16:21\n”Sözlərimə böyük şair Bəxtiyar Vahabzadənin şeirinin misraları ilə yekun vurmaq istəyirəm”.\n49 yaşlı aktisa bu FOTOları ilə sosial medianı bir-birinə vurdu\nNəşr edilib: 2021/06/16 16:07\nMüğənni və aktrisa Defne Samyeli rol aldığı serialın final seriyasından sonra Mayamiyə gedib.\nÖvladını öldürən ata intihar etdi – İnanılmaz qətlin təfərrüatı polisləri belə heyrətləndirdi – VİDEO\nNəşr edilib: 2021/06/16 15:56\nKonyada (Türkiyə) 10 yaşlı oğlunu boğub öldürən İsmayıl Kılınçer Adanada saxlanıldığı həbsxanada intihar edib.\nƏrdoğan Milli Məclisin iclasında iştirak edib – TAM VİDEO\nNəşr edilib: 2021/06/16 15:48\nŞəhidin övladları atasının ad gününü sığınacaqda qeyd etdi – VİDEO\nNəşr edilib: 2021/06/16 15:42\nVətən müharibəsi şəhidinin övladları atasının ad gününü sığınacaqda qeyd ediblər.\nNəşr edilib: 2021/06/16 15:40\nNəşr edilib: 2021/06/16 15:21\nVətən Müharibəsinin daha bir iştirakçısı şəhidlik zirvəsinə ucalıb.\nNəşr edilib: 2021/06/16 15:16\nBu gün Azərbaycan Milli Məclisinin növbədənkənar sessiyasının xüsusi iclası keçiriləcək.\n“Qeyri-rəsmi nikahdan heç vaxt övlad dünyaya gətirmərəm” – Dilarə\nNəşr edilib: 2021/06/16 15:10\n”Qeyri-rəsmi nikahdan heç vaxt övlad dünyaya gətirmərəm. Mənim üçün problem olmaz, amma uşağa görə etmərəm. Nikah olmalıdır, istəmərəm övladıma kimsə tənəli yanaşsın.\n“İçkili idim, qız-qıza öpüşürük burada nə var ki?” – Səmra\nNəşr edilib: 2021/06/16 14:26\nTanınmış model Səmra Hüseynova ”Sezurasız Show news” verilişində qonaq olub. Medianews.az big.az-a istinadən xəbər verir ki, Səmra veriliş zamanı açıqlamaları ilə gündəm yaradıb.\nYeraltı və yerüstü piyada keçidlərində maska taxmaq məcburidir? – DİN-dən AÇIQLAMA\nNəşr edilib: 2021/06/16 14:22\nYeraltı və yerüstü piyada keçidləri qapalı məkan hesab oldunduğu üçün maska taxmaq məcburidir. Bu barədə Daxili İşlər Nazirliyi məlumat yayıb.\nNəşr edilib: 2021/06/16 14:17\nNəşr edilib: 2021/06/16 14:06\n“Azərbaycan torpaqlarını geri qaytardı və onun sərhədlərinə, ərazi bütövlüyünə hər kəs hörmət etməlidir”.\nİyunun 17-də gözlənilən hava şəraiti açıqlanıb. Milli Hidrometeorologiya Xidmətindən BAKU.WS-ə verilən məlumata görə, sabah Bakıda və Abşeron yarımadasında hava şəraitinin günəşli keçəcəyi gözlənilir.\nNəşr edilib: 2021/06/16 13:33\nŞuşada bizə torpaq yedirirdilər, deyirdilər ki, Şuşa bizim torpağımızdır – Keçmiş əsir\nNəşr edilib: 2021/06/16 13:20\nBizə Şuşa həbsxanasında otu təmizlətdirirdilər, sonra deyirdilər ki, ”siz ota əziyyət verdiniz, otun yerini dilinizlə yalayın”.\nİstirahət mərkəzlərinə gedərkən COVID pasportu tələb oluna bilərmi? – AÇIQLAMA\nNəşr edilib: 2021/06/16 12:36\nNəşr edilib: 2021/06/16 12:34\nAzərbaycan və Türkiyə iki ölkənin ərazisindən keçən Şərq-Qərb/Orta beynəlxalq nəqliyyat dəhlizinin rəqabət qabiliyyətinin artırılması məqsədilə qarşılıqlı əməkdaşlığı möhkəmləndirəcəklər.\nNəşr edilib: 2021/06/16 8:01\nErmənistanın birinci prezidenti Levon Ter-Petrosyan bildirib ki, dünya ölkələri Qarabağı Azərbaycan ərazisi hesab edir. Sabiq dövlət başçısı bu barədə Ermənistanın İctimai Televiziyasının efirində deyib.\nNəşr edilib: 2021/06/16 7:44\nİsveç Silahlı Qüvvələrinin Baş Komandanı Mikael Byuden krallığa hücum təhlükəsi barədə xəbərdarlıq edib. Bu barədə “Aftonbladet” qəzeti məlumat verib.\nNəşr edilib: 2021/06/16 7:29\nABŞ-ın Nyu-York ştatında valideynlərinin ölümündən sonra onların yaşadığı evi təmizləyən qadın oradan üzük aşkar edib.\nNəşr edilib: 2021/06/16 7:15\nNəşr edilib: 2021/06/16 7:00\nBMT ekspertləri Çin həbsxanalarında etnik və dini azlıqlara mənsub olan məhkumların orqanların çıxarılması barədə etibarlı məlumatlara sahib olduqlarını bildiriblər. Məlumatı “Doyçe Velle” (DW) yayıb.


Qəzənfər Paşayev – 75\nBu günlərdə AMEA Folklor İnstitutu ilə AMEA M.Füzuli adına Əlyazmalar İnstitutunun birgə keçirdiyi tədbir f.ü.e.d., professor Qəzənfər Paşayevin 75 illiyinə həsr olunmuşdu. Mərasimi giriş sözü ilə açan Folklor İnstitutunun drektoru f.ü.e.d. Muxtar Kazımoğlu (İmanov) Q.Paşayevin keçdiyi həyat yoluna və çoxsahəli yaradıcılığına ümumi bir nəzər salaraq qeyd etdi ki, bu gün burada – M.Füzulinin adını daşıyan bir elm ocağında Qəzənfər müəllimin yubiley tədbirinin keçirilməsində bir uyarlıq var. Böyük Füzulinin vətəni İraqdan yazan bir alim adının dahi şairlə qoşa çəkilməsi tamamilə yerinə düşür. Kərkük sevdalı Q.Paşayev dəyərli alim, səriştəli mütərcim, alovlu publisist olmaqla bərabər qayğıkeş insan, yüksək mədəniyyət sahibi olan həqiqi ziyalıdır.\nQ.Paşayevin dilçilik, ədəbiyyatşünaslıq və folklorşünaslıq elmimizdəki yerini dürüst dəyərləndirən M.Kazımoğlu yubilyarı Folklor İnstitutunun xüsusi təşəkkürü və zəngin aşıq ifaları toplanmış (1951-2011-ci illər ərzində) musiqi albomu ilə təbrik etdi.\nF.ü.e.d., professor Qəzənfər Kazımov yubilyarın daha çox dilçilik elminə gətirdiyi yeniliklərdən, İraq-Türkman linqvistikasına təhlili münasibətindən danışdı və alim adaşını 75 yaşı ilə əlaqədar ürəkdən təbrik etdi.\nM.Füzuli adına Əlyazmalar İnstitutunun direktor əvəzi Paşa Kərimli ziyalı insanlar üçün belə yubiley tədbirlərinin keçirilməsini bir mənəviyyat amili kimi dəyərləndirdi. O, qeyd etdi ki, Q.Paşayev bir zaman bizə uzaq görünən İraqı öz əsərləri ilə çox yaxına gətirdi. Ümummilli mənafe, millətsevərlik baxımından bu insanın xidmətləri əvəzsizdir.\nF.ü.e.d., professor İsrafil Abbaslı uzun illər ünsiyyətdə olduğu Q.Paşayevin həm alim kimi fəaliyyətindən, həm də insanlara insani münasbətlərindən səmimiyyətlə söhbət açdı. Millətini, xalqını, vətənini sevən yubilyar haqqında yekun sözü belə oldu: “O, azərbaycanşünas alimdir.”\nTürkiyədə yaşayan f.ü.f.d. Seyfəddin Altaylı qeyd etdi ki, Qəzənfər Paşayev təkcə Azərbaycanın yox, türk dünyasının böyük alimidir. Türkiyə pəncərəsində baxanda o, başqa bir biçimdə görünür.\nQ.Paşayevin tələbəsi Şahin Xəlilli tərcümə sənətinə yiyələnməkdə öz müəlliminin əvəzsiz rolu olduğunu vurğuladı. Onu da əlavə etdi ki, Qəzənfər müəllim ingilis və Amerika ədəbiyyatı ilə məşğul olan gənc mütərcimlərə hər zaman qayğısını əsirgəməyib.\nF.e.d., professor Kamran Əliyev Qəzənfər müəllimlə professor Abbas Zamanovun vasitəsilə tanış olduğunu söylədi. O, bu illər ərzində Qzənfər Paşayevin necə məhsuldar, zəhmətkeş alim, ünsiyyətcil insan olduğu barədə ürək dolusu danışdı. Bunu da əlavə etdi ki, bu ünsiyyətçilik və səmimiyyət Qəzənfər müəllimin yaradıcılığına da hopub. K.Əliyev çıxışında belə ümumiləşdirdi: ”Qəzənfər Paşayev Kərkükü kəşf etdi”.\nYubiley tədbirində iştirak edənlər f.ü.f.d. Adil Cəmil, f.ü.f.d. Elxan Məmmədli, sənətşünas professor Rafiq İmrani, f.e.d. Qurban Bayramov, f.e.d Möhsün Nağısoy, f.e.d. Vaqif Sultanlı, f.e.d. Mahmud Allahmanlı, f.ü.f.d. İslam Sadıq, f.ü.f.d. Səkinə Qaybalıyeva da çıxış edirək yubliyar haqqında ürək sözlərini dilə gətirdilər.\nSonda Q.Paşayev onun elmi, ədəbi yaradıcılığına müxtəlif aspektlərdə yanaşan çıxışçılara dərin minnətdarlığnı bildirdi.


Bu dəfə muğam və təsniflər “Rast dünyası”nda səslənəcək - Region xəbərləri\nÜ. Hacıbəyli XI Beynəlxalq Musiqi Festivalı çərçivəsində Beynəlxalq Muğam Mərkəzində reallaşacaq ilk tədbir “Rast dünyası” adlı konsert proqramı olacaq.\nSentyabrın 19-da reallaşacaq konsertdə muğam və təsniflərə müraciət ediləcək.\nXalq artistləri Aygün Bayramova, Nəzakət Teymurova və Teyyub Aslanovun iştirakı ilə gerçəkləşəcək konserti “Könül” ansamblı müşayiət edəcək.\nQeyd edək ki, sentyabrın 30-dək davam edəcək builki festival çərçivəsində 40-dək tədbirin təşkili nəzərdə tutulur.\nBazar ertəsİ, 09.12.2019 12:18


Bill Geyts: Vaksin olmadan karantindən çıxmaq TƏHLÜKƏLİDİR » Bizim Əsr\nTarix: 27 apr 2020 [13:21]\n"Microsoft" həmtəsisçisi Bill Geyts "Covid 2019" pandemiyası ilə bağlı fikirlərini bölüşüb.\nBill Geyts, ölkələr arasında sərhədlərin tədrici açılışı göründüyü qədər sadə olmayacağını və yoluxma təhlükəsi iş və insanların davranışlarında mühüm iz qoyacağına inandığını vurgulayıb.\nGeyts hesab edir ki, növbəti iki ay inkişaf etmiş ölkələrdə epidemiyanın yeni mərhələsi olacaq. Bu mərhələ "yarı normal" olacaq. İnsanların çölə çıxmalarına icazə veriləcək, lakin müəyyən həddə, onlar ictimai yerlərə gedə bilməyəcəklər:\n"Hər qonağın ayrı masada oturduğu restoranları, orta oturacaqların həmişə boş olduğu təyyarələri təsəvvür edin. Məktəblər açıqdır, lakin 70 min nəfərlik bir stadiona adam yığmaq olmur. İnsanlar bir miqdar pul qazanır və bir bir miqdar xərcləyirlər, lakin pandemiyadan əvvəl olduğu qədər deyil".\nMəsələn, hazırda Çində 6,200 nəfərin çalışdığı "Microsoft" fabrikində işçilərin yalnız yarısı işə gedir. Evdən işləmək istəyənlər evdə qalırlar. Soyuqdəymə simptomları olanlardan gəlməmələri xahiş olunur. İşçilər hələ də maska taxırlar, dezinfeksiyaedici maddələrdən istifadə edirlər və məsafə saxlayırlar.\nGeyts hesab edir ki, restoranların açılması hələ onların yaxşı pul qazanması demək deyil.\nOnun fikrincə, ilk öncə məktəblər açılmalıdır, əyləncə və idman tədbirləri isə, çox güman ki, uzun müddət keçirilməyəcək. Çünki iqtisadi mənfəət infeksiyanın yayılması riski ilə müqayisə olunmazdır.\nGeytsin proqnozlarına əsasən, 2021-ci ilin yazında insanlar ictimai tədbirlərdə, oyunlarda və ya konsertlərdə iştirak edə biləcəklər, lakin bu, insanların yenidən özlərini təhlükəsiz hiss etmələrinə imkan verəcək "gözəl müalicə" sayəsində olacaq. O, qeyd edib ki, vaksin olmadan karantindən çıxmaq təhlükəlidir:\n"İnanıram ki, müalicə 95% effektiv olacaq. Lakin əgər yaxşı müalicə üsullarımı ölüm səviyyəsini 95% -dən az həddə azaltsa belə, yenə də normal həyata qayıtmaq üçün vaksinə ehtiyacımız olacaq".\nOxunub: 16030 dəfə\n14 may 2020 [15:34]\n4 may 2020 [12:00]\nBaş Polis İdarəsindən paytaxt sakinlərinə müraciət


2-otaqlı mənzil kirayə verilir, Sumqayıt ş., 54 m - elanlar Bakida alqi satqi - Tezbazar.az\n2-otaqlı mənzil kirayə verilir, Sumqayıt ş., 54 m\nElan kodu: 649243\nSumgayit weheri 42 ci mehelle 51 Len. pr.,orta 2 balkonlu ewyasiz,sade menzildir.Baxca,mekteb yanindadir. Gayali markete yaxindir.Menzil aile ucun nezerde tutulub.Uzun muddete verilir.\nWasiteci Zahid m.\nMenzil kiraye verilir..Neftciler met\n500 AZN 3-otaqlı mənzil kirayə verilir, 60 m² Köhnə tikili Sahə, 60 m² Otaq sayı 3 Nizami r, Neftçilər m. Neftçilər metrosunun çıxışında, 3 - otaqlı ,təmirli və əşyalı mənzil kirayə verilir Neftciler metrosunun\nev alqi satqisi turlar avia biletler elanlar sayti kosmetika mehsullari cam balkon playstation 3 satilir ucuz evler satdiq kreditle telefon satisi ucuz telefon sebet.az turlar.az kondisioner ustasi az.islenmis qadin geyimleri qadin alt paltarlari evdar qadin ucun is elanlari h2h elanlar samsung galaxy not 7 qiymeti


3.2. Şəxsiyyət və onun tərkib elementləri - Sosiologiya elm kiMİ Sosiologiyanın predmeti və tədqiqat sahəsi\n3.2. Şəxsiyyət və onun tərkib elementləri\nBir tərəfdən biologiya sahəsində insan davranışının fizioloji mexanizmlərinin öyrənilməsindəki irəliləyiş, digər tərəfdən isə fərdlərin əməllərinin və qrup davranışının ictimai və mədəni mexanizmlərinin eksperimental və sosioloji-etnoloji tədqiqatları şəxsiyyət probleminin nə qədər mürəkkəb olduğunu tam qiymətləndirməyə imkan verir.\nİctimai həyatın bioloji əsasları haqqında danışarkən orqanizmin anatomik və fizioloji xüsusiyyətlərinin məcmusunun insan davranışının əsas "hüdudlarından" birini təşkil etdiyini xatırladırlar. Şəxsiyyətin bu bioloji elementləri (bəzi müəlliflər, məsələn, Rose A.M. Sosiologi. New York, 1956), "bioloji şəxsiyyət" istilahını təklif edirlər) anadangəlmə reflekslərdən, anatomik xüsusiyyətlərdən, orqanizmdə baş verən fizioloji proseslərdən, hər şeydən əvvəl, daxili sekresiya fəaliyyətindən təşkil olunur.\nŞəxsiyyət problemlərilə məşğul olan bir çox sosioloqlar belə hesab edirlər ki, bu biogenetik elementlər sosioloqu maraqlandırmamalıdır, çünki onlar bütün cəmiyyət və mədəniyyətlərdə davranışın sabit və yekcins əsası olaraq qalır və buna görə də davranışdakı fərqlərə təsir göstərmirlər. Məsələn, Florian Znanetski ictimai şəxsiyyətin sosioloji nəzəriyyəsini yaradarkən yazırdı: "Aydındır ki, normal və sağlam orqanizm insanın mədəni həyatının şərtidir... Lakin orqanizm mədəni həyatın mahiyyətini heç bir şeylə müəyyənləşdirməyərək onu yalnız mümkün edir. Bioloji cəhətlərdən oxşar orqanizmləri olan adamlar böyüdükləri sivilizasiyalardan, bu sivilizasiyalara daxil olunduqları üsullardan və ifa etdikləri ictimai rollardan asılı olaraq mədəni şəxsiyyətlər kimi bir-birilərindən ən yüksək dərəcədə fərqlənə bilərlər".2\nBir çox müasir filosoflar bu fikrə şərikdirlər. Lakin ümumi fərdlərin davranışı və sosial topluların davranış nəzəriyyəsi baxımından şəxsiyyətin bioloji və xüsusən biopsixiki hərəkət elementləri və onların psixoloji mexanizmlərinin əhəmiyyəti vardır və sosioloq bunu nəzərə almalıdır.\nYadda saxlamaq lazımdır ki, fərdin hər bir davranışının əsasında az-çox fundamental bioloji tələbatlar, onların ödənilməsi üçün müəyyən fəaliyyət doğuran bəzi meyllər və məqsədlər yerləşir. Bu tələbatlar, meyllər psixogen impulslarla bağlı ola bilər və buna görə də bəzi müəlliflər biopsixiki impulslardan söhbət aparır. Şəxsiyyətin bioloji əsasları və amilləri sinir sistemini, maddələr mübadiləsi proseslərini, meylləri, cinslərin fərqlərini, anatomik xüsusiyyətləri, orqanizmin yetkinləşməsi və inkişafı proseslərini əhatə edir. Bu amillərin fərdin davranışını nə dərəcədə müəyyənləşdirdiyi məsələsi mübahisəli olaraq qalır, hərçənd onların əhəmiyyətliliyi şübhə doğurmur və sosioloq onlardan yan keçə bilməz.\nOxucuya daha ətraflı tanışlıq üçün psixologiya üzrə sorğu kitablarına müraciət etməyi məsləhət görməklə bərabər şəxsiyyətin psixogen elementləri haqqında da bir neçə söz demək lazımdır. Bu elementlərə yaddaş, hisslər, xasiyyət, iradə, təxəyyül, müşahidə edə bilmək qabiliyyəti və intellekt aiddir. Sözün psixoloji mənasında şəxsiyyət temperamentin, istedadların, meyllərin və xarakterin birliyidir.\nBioloji və sosioloji nəzəriyyələr kimi şəxsiyyətin psixoloji nəzəriyyəsi də diferensiasiyalıdır. Ardıcıl şəxsiyyət nəzəriyyəsi yaratmaq cəhdləri psixoanaliz konsepsiyası baxımından göstərilmişdir. Hazırda geniş yayılmış bu nəzəriyyədə fərz edilir ki, insanın şəxsiyyəti uç ilkin sahə, qüvvələr və ya sistemlərdən ibarətdir. Bu, Freydin id (o) adlandırdığı şəxsiyyətin hərəkət qüvvələrini təşkil edən və dərk edilməyən instinktiv meyllər, arzular kompleksidir. Digər elementi ego (mən) təşkil edir. Bu, şəxsiyyətin qavrayış, duyğu, yaddaş, təfəkkür kimi psixi funksiyalarını əhatə edən mütəşəkkil tərkib hissəsidir. Bu, şəxsiyyətin id-nin kortəbii qüvvələrinə nəzarət edən və onları xarici aləmin tələblərinə müvafiq surətdə ödəyən mərkəzi hissəsidir.\nNəhayət, şəxsiyyətin üçüncü, əxlaqi xüsusiyyət və davranış normaları kompleksindən və vicdandan təşkil olunan sahəsi — superego (fövqəlmən) adlanır. Həmin əxlaqi xüsusiyyət və davranış normaları sayəsində " superego " "ego" üçün əxlaqi prinsipləri müəyyənləşdirir, vicdan isə şəxsiyyətin davranışının həmin etalonlara müvafiq olub-olmamağına nəzarət edir. İnkişaf etmiş psixoanalitik nəzəriyyə vahid nəzəri sistemdə id-də təsir göstərən qüvvələr kimi biogen elementlərlə superego - da fəaliyyət göstərən sosiogen elementləri ahəngdar harmonik surətdə birləşdirməyə çalışırdı.\nDigər şəxsiyyət nəzəriyyəsi — Pavlovun iki siqnal sistemi haqqındakı təliminə və tarixi materializm nəzəriyyəsinə əsaslanan marksist psixologiyası nəzəriyyəsidir. Bu nəzəriyyədə insanın materialist və tarixi konsepsiyasına əsaslanaraq biogen, psixogen və sosiogen elementlərin sintezi yaradılmasına cəhd edilir.\nBu geniş miqyaslı nəzəriyyələrdən başqa psixologiya üzrə demək olar ki, hər bir soraq kitabında şəxsiyyətin tərkib elementləri haqqında məlumatlara rast gəlmək olar. Sosioloq üçün onlarla da tanış olmaq zəruridir, xüsusən fərd və qrupların davranış nəzəriyyəsi ilə məşğul olan sosioloq üçün.\nŞəxsiyyət nəzəriyyəsi sosial topluların və mədəniyyətlərin biopsixiki xüsusiyyətlərindən asılı olaraq davranış fərqlərinin aşkar edilməsi zamanı yaranmışdır. Buradan belə bir nəticə çıxır ki, fərd və qrupların davranış həmcinsliyinin izahı üçün bioloji və psixi amillərin eyniliyi kifayət deyil.\nDigər tərəfdən, ümumi sosioloji şəxsiyyət nəzəriyyəsinin zəruriliyi ictimai makrostrukturlarda baş verən prosesləri müəyyənləşdirən sabit kəmiyyəti və ya başqa sözlə, sabit qarşılıqlı əlaqəni tapmaq tələbatının dərk edilməsindən irəli gəlir. Fərd və qrupların qarşılıqlı təsir proseslərini izah edərkən həmişə fərdin xüsusiyyətlərinin mütəşəkkil toplusu aşkar edilir. Bu da həmin qrup tərəfindən gələn qıcıqlandırıcıları və təsirləri "sındırır" və eyni tərzdə fərdin reaksiyalarını müəyyən edir. Həmin toplunun necə yarandığını və cəmiyyətlə, onun mədəniyyəti ilə necə bağlı olduğunu izah etmək üçün biopsixoloji nəzəriyyələr qənaətbəxş olmadığı üçün sosioloqlar bu toplunu özlərinə xas olan tərzdə təhlil, təsvir və izah etməyə çalışırdılar.\nRus sosioloqu İ.Kon belə hesab edir: "Şəxsiyyət anlayışı çoxmənalıdır. Bir tərəfdən o, fəaliyyət subyekti kimi konkret fərdi, onun fərdi xüsusiyyətləri (təkcə) ilə sosial rollarının (ümumi) vəhdəti ilə birlikdə göstərir. Digər tərəfdən, şəxsiyyət fərdin sosial xüsusiyyəti kimi, onda cəmlənmiş sosial əhəmiyyət daşıyan, müəyyən şəxsin başqa adamlarla vasitəsiz və vasitəli qarşılıqlı təsir prosesində yaranmış və öz növbəsində, onu əmək idrak və ünsiyyət subyekti edən xüsusiyyətlərin toplusu kimi başa düşülür".1\nŞəxsiyyətin sabit xüsusiyyətləri kompleksi bir sıra sosiogen elementləri əhatə edir. Məlum olduğu kimi, mədəniyyətin ictimai həyata təsirinin gedişində sosiallaşma prosesi, yəni uşağın bioloji orqanizminin ictimai və mədəni həyatın fəal iştirakçısına çevrilməsi baş verir. Bu prosesdə tərbiyəedici qruplar (ailə, məktəb, yaşıdlar qrupu) insana bir sıra dəyərlər və dəyərlər sistemi verir. Onların arasında şəxsiyyətin mədəni idealı da vardır.\nŞəxsiyyətin digər sosiogen tərkib hissəsi müxtəlif sosial qruplarda yerinə yetirdiyi rollardır. Bundan başqa, burada subyektiv "mən"i, yəni şəxsin özü haqqında başqaları ilə qarşılıqlı təsirdən yaranmış təsəvvürü və ya əks olunmuş "mən"i, yəni başqa adamların bizim haqqımızdakı təsəvvürlər əsasında bizdə özümüz barədə yaranmış təsəvvürlər kompleksini ayırmaq olar.\nBu elementlərin birləşmiş kompleksi fərdin ictimai şəxsiyyətini təşkil edir. İndi isə onu daha ətraflı nəzərdən keçirək.\nHər bir mədəniyyətdə insan idealının necə olmasının labüdlüyü haqqında müəyyən təsəvvürlər yaradılmışdır. Qədim Yunanıstanda bu, fiziki, zehni və əxlaqi xüsusiyyətlərinin harmonik inkişaf etdiyi hərtərəfli inkişaf etmiş insan idealı idi.\nBəzi mədəniyyətlərdə bu cür ideal mətin döyüşçü yaradan xüsusiyyətlər kompleksindən ibarətdir (bəzi hind tayfaları, Prussiya, Sparta).\nÇin mədəniyyətində təvazökar, özü haqqında etinasızlıqla danışan insan idealı var idisə də, ABŞ tam işgüzarlığa qapılmış, təşəbbüskar, bir qədər lovğa biznesmen olan adam idealını yaratmışdır.\nŞəxsiyyət idealı ictimai siniflərdən, yaş və hətta peşə kateqoriyalarından asılı olaraq dəyişə bilər. Lakin bəzi cəmiyyətlərdə şəxsiyyətin müəyyən xüsusiyyətləri, məsələn, qonaqpərvərlik, bütün ictimai sinif və təbəqələrdə öz əksini tapa bilər.\nŞəxsiyyətin mədəni idealını A. Kardiner və başqalarının yaratdığı nəzəriyyədə irəli sürülən əsasi şəxsiyyətlərdən (basic personality) fərqləndirmək lazımdır.2\nHər hansı bir cəmiyyətin əsasi şəxsiyyəti dedikdə şəxsiyyət idealı deyil, reprezentativ şəxsiyyət, yəni müəyyən bir cəmiyyətdə arzu olunan sayılıb-sayılmadığından asılı olmayaraq həmin cəmiyyətin üzvləri arasında nisbətən tez-tez rast gələn xüsusiyyətlər kompleksi nəzərdə tutulur.\nOnu da qeyd edək ki, reprezentativ şəxsiyyət dedikdə aşağıdakılar başa düşülə bilər:\nstatistik cəhətdən daha tez-tez rast gələn şəxsiyyət;\nzahiri davranışdakı fərqlərə baxmayaraq, bir çox fərdlərdə mövcud olan ümumi tipik xüsusiyyətlərin kompleksi;\nmüəyyən mədəniyyətin ən mühüm dəyərlərini daha çox ifadə edən şəxsiyyət (əgər hətta müəyyən cəmiyyətin xeyli azlıq təşkil edən hissəsində rast gəlsə də), yəni müəyyən tip cəmiyyətin əsas təsisatlarına daha asan daxil edilə bilən şəxsiyyət tipi, məsələn, ingilis centlmeninin şəxsiyyəti.\nƏsasi şəxsiyyət bir zamanlar "xalq xarakteri" kimi hər hansı vəziyyətdə müəyyən xalq üçün səciyyəvi olan və onun üzvləri arasında daha çox təsadüf olunan münasibət (reaksiya) göstərmək üsulunu müəyyən edən xüsusiyyət və meyllər kompleksi sayılırdı.\nƏsasi şəxsiyyət və xalq xarakteri nəzəriyyəsi hələ tam inkişaf etməmiş və xüsusi empirik tədqiqatlarla təsbit edilməmişdir.\nƏsasi şəxsiyyətlərlə şəxsiyyətin mədəni idealı arasındakı fərqi bir daha qeyd edək. Bunların birincisi, hər şeydən əvvəl uşaqlıq dövründə formalaşır, ikincisi isə — yetkinliyə çatdıqdan sonra, bütün mədəniyyət və ictimai təsisatlarla təmasda formalaşır. Bu ideal heç də mütləq etik ideala identik olmamalıdır. Bəzi qruplarda şəxsiyyət idealı etik və ya dini idealla eyniləşdirilmişdir (məsələn, qanunlarda), lakin başqa qruplarda insan idealının əsas cəhəti məqsədlərinə hansı vasitələrlə çatdığından asılı olmayaraq onun işlərinin uğurluluğundan ibarət ola bilər.\nDeməli, şəxsiyyətin mədəni idealı hər hansı bir qrupa mənsub olan adamın nüfuz və müsbət qiymət qazanması üçün necə olması zəruriliyi haqqında bir növ qaydalar kompleksidir, tərbiyə prosesində, tərif, töhmət və s. vasitəsilə ətrafdakılar tərəfindən onların davranışı üzərində nəzarət prosesində fərdlərə qəbul etdirilən kompleksdir. Bu, ümumi şəkildə təsvir olunmuş modeldir, fərdlər onu müxtəlif cür, fərdi surətdə, cəmiyyətdə hansı yeri tutduqlarından və orada başqaları tərəfindən qiymətləndirilməli hansı funksiyaları yerinə yetirdiklərindən asılı olaraq həyata keçirirlər.\nSosial rolun əsas konsepsiyası sadədir, hər bir adam müxtəlif dairələrdə, qruplarda və digər toplularda müəyyən davranış etalonlarının bununla bağlı olduğu mövqeni tutur və müəyyən dairə və ya qrup öz üzvlərindən gözləyir ki, onlar ideal kimi qəbul olunmuş davranışı müəyyən edən həmin etalona müvafiq surətdə hərəkət edəcəklər.\nLakin bu konsepsiyanı daha dəqiq ifadə edərkən bir sıra çətinliklər ortaya çıxır. Rol nisbətən sabit və daxili bağlılığı olan davranış (hərəkətlər) sistemidir. Bu davranış başqa adamların az-çox dəqiq müəyyənləşdirilmiş etalona uyğun surətdə baş verən davranışına reaksiyadır və qrup tərəfindən öz üzvlərindən gözləniləndir.1\nHər bir ictimai mövqe müəyyən hüquq və vəzifələrlə bağlıdır. Hüquqlar fərd tərəfindən başqalarının özlərini onunla qrupda qəbul edilmiş qaydada aparacağını gözləməsinə əsaslanır; vəzifələr ondan ibarətdir ki, başqaları fərddən onun mövqeyi üçün müəyyən edilmiş davranışı gözləyirlər.\nDaha ümumi halda sosial rolun yerinə yetirilməsi şəxsiyyətin müəyyən xüsusiyyətlərinin ifadəsindən, təzahüründən ibarətdir. Məsələn, rəhbərin sosial rolu yalnız müvafiq işlərin görülməsini tələb etməklə kifayətlənmir, bu işlər həm də sübut etməlidir ki, rəhbər qətiyyətli, özünə sadiq, ardıcıl və s. xüsusiyyətlərə malik olan adamdır.\nBeləliklə, cəmiyyətdə uşağın, məktəblinin, xadimin, qulluqçunun, müəllimin, siyasi rəhbərin, zabitin və s. rolları vardır və bu rollar müəyyən qruplarda tutulan mövqelərə uyğundur. Bu mövqelər qrup və ya müəyyən bir dairənin adından və onların tapşırığı ilə yerinə yetirilən və ya nəzarət edilməli olan müəyyən həcmli təsisatlandırılmış fəaliyyətlə bağlıdır və hər bir fərd, səhnədə olan aktyor kimi, uşaq, şagird, müəllim və s. rolunu "oynayır". Qrupun gözlədiyini yerinə yetirməyən fərd müəyyən sanksiyalara (sərbəst rəy təsirindən və mənfi münasibətdən başlamış həmin fərdə qarşı cəza tədbirlərinə qədər) məruz qalır; eyni zamanda, ümidləri doğruldan fərd sükutla keçən bəyənmədən başlayaraq formal həvəsləndirməyə qədər mükafatlandırılacağına əmin ola bilər.\nRolun həyata keçirilməsi planı kifayət qədər mürəkkəb amillər sistemindən asılıdır:\nfərdin biogen və psixogen elementlərindən. Anatomik quruluş, istedadlar (bacarıq), intellekt və s. müəyyən rolların yerinə yetirilməsini mümkün edər, asanlaşdırar və ya çətinləşdirə bilər;\nmüəyyən rolu ifa edən fərdin ifadə etməli olduğu ideal xüsusiyyətlər kompleksini və ya ideal davranış üsulları kompleksini müəyyənləşdirən şəxsi etalondan;\nqrup və ya müəyyən dairədə qəbul edilən icrası "izlənilən" rolların müəyyən edilməsindən;\nqrup və ya dairənin strukturundan, onların daxili birliyindən və öz üzvlərinə münasibətdə ixtiyarlarında olan mükafatlandırma və ya sanksiyalar sistemindən;\nfərdin qrupla eyniləşməsi dərəcəsindən2.\nBioloji və psixoloji xüsusiyyətlərin rolun yerinə yetirilməsinə təsiri bir çox empirik tədqiqatların predmeti olmuşdur və aydındır ki, onlar aktyorun səhnədəki oyunu zamanı olduğu kimi, burada da rolların ifa edilməsinə təsir göstərirlər. Hər hansı bir rolun, məsələn, Hamlet rolunun, aktyor şəxsiyyətinin biogen və psixogen xüsusiyyətlərindən asılı olaraq bir çox fərdi şərhi ola bilər.\nİdeal xüsusiyyətləri və ideal davranış üsullarını müəyyənləşdirən şəxsi etalon dəqiq nizamnamə göstərişləri və digər təlimatlar sistemi vasitəsilə quraşdırıla bilər. Lakin bunu yalnız sərbəst və heç də həmişə ardıcıl olmayan göstərişlər (məsələn, ananın uşağına nəzakətli olmaq üçün nə etmək lazım gəldiyini bildirən göstərişlər) vasitəsilə də etmək mümkündür. Şəxsi etalon ləyaqət, namus, əxlaqi və mülki prinsiplər, təşəbbüskarlıq, əməksevərlik və s. kimi müəyyən rolu ifa edən fərdin qrupda tutduğu mövqedən asılı olan xüsusiyyətləri də müəyyənləşdirilə bilər.\nSosial rolun müəyyənləşdirilməsi şəxsi etalonun rola uyğunlaşdırılması üsuludur, Məsələn, qoyulmuş qaydaya əsasən, tələbənin rolu dərslərə müntəzəm olaraq gəlməkdən, sistematik surətdə məşğul olmaqdan və s. ibarətdir. Tələbə öz dairəsinə münasibətdə hər şeydən əvvəl, dostluğa, birgə əyləncələrə və s. hazır olan yaxşı yoldaş olmalıdır. Bu eyni bir sosial rolun ziddiyyətli surətdə müəyyənləşdirilməsinə misal ola bilər.\nMüvafiq şəxsi etalonun və onun müvafiq surətdə müəyyənləşdirilməsinin fərd tərəfindən necə mənimsənilməsi, qavranılması, hər şeydən əvvəl, həmin etalonu və müəyyənliyi qəbul etdirən qrupun strukturundan və fərdin qrupla eyniləşdirilməsindən asılıdır.\nYığcam formal təşkili, üzvləri üzərində güclü nəzarəti olan qruplar daha yüksək tələblər irəli sürür. Məsələn, ordu, orden (cəmiyyət), bəzi partiyalar ciddi daxili intizama və sərt sanksiyalar kompleksinə malik olaraq, öz üzvlərinə qarşı çox yüksək tələblər irəli sürür və onlara müəyyən rolları məcburi qəbul etdirir.\nLakin analoji nəticəni fərdin özünü qrupla könüllü surətdə eyniləşməsi hesabına da almaq olar. Bunun üçün fərd gərək etiraf etsin ki, qrupun həyata keçirdiyi məqsədlər insanın can ata biləcəyi ən ali məqsədlərdir, o gərək onları özünün şəxsi məqsədləri saysın, gərək qrupun sərəncamlarına tabe olmağın onun şəxsi həyatına məna verdiyini və şəxsi səadətə aparan yol olduğunu könüllü qəbul etsin. Belə qrup fərd üçün "referent qrupu" olur, onun örnək və qaydaları, onun idealları fərdin idealları olur və qrupun qəbul etdirdiyi rol sədaqətlə, dərin inamla yerinə yetirilir.1\nBütün qrup üçün böyük əhəmiyyəti olan bəzi, xüsusən təsisatlandırılmış rollar çox dəqiq müəyyən edilir; bir tam kimi bütün qrupun maraqlarına toxunmayan başqa daha az əhəmiyyət daşıyan rollar daha az müəyyən edilir. Bəzi rollar fərddən tələb edir ki, şəxsiyyətin mədəni idealının xüsusiyyətləri bütün vəziyyətlərdə özünü göstərsin. Tədqiqatlar vasitəsilə müəyyən edilmişdir ki, uzun müddət və inamla icra edilən rol parlaq psixogen xüsusiyyətlər yaradır. Belə ki, nəsildən-nəslə keçən bəzi sosial situasiyalar müəyyən psixiki tiplər formalaşdırır (məsələn, adi həyatda deyildiyi kimi, ağa psixologiyası, qul psixologiyası).\nSosial rol və şəxsiyyətin mədəni idealı şəxsiyyətin biogen və psixogen elementləri üzərinə qoyduğu müəyyən xarici "sxemlərdir".\nİctimailəşmə, yəni uşağın məqsədyönlü tərbiyə və ictimai mühitlə mədəni mühitin birgə təsiri vasitəsilə ictimai həyata daxil edilməsi prosesində onda özünün "xüsusi", şəxsi "mən"lik şüuru yaradılır. Bizim hər birimiz duyuruq ki, ailədə, peşə sahəsində, yoldaşlarımız dairəsində, qonşular arasında və s. icra etdiyimiz bu sosial rolların məcmusu elə bir şeyin ətrafında cəmləşir ki, o bizim daxili mahiyyətimiz, bizim əsl "mən"imiz olur. Bizim hər birimiz tez-tez özü-özü ilə danışır, özü-özünə başqa birisinə, həmin an "özünə zidd olaraq" hansısa funksiyaları yerinə yetirən həmin şəxs olmayan başqa bir adama olduğu kimi müraciət edir. Başqa adamlar da bizə eyni tərzdə, bu cür əsl "mən"in mövcud olduğunu nəzərdə tutan tərzdə müraciət edir. Bizim daxili əsl mahiyyətimiz haqqındakı bu subyektiv təsəvvür subyektiv "mən" adlanır. O, adamın şəxsiyyətinin mühüm elementini təşkil edir. Bu "mən" ictimai mənşəyə malikdir və ailə üzvlərinin, qohumların, tanışların, qonşuların, yaşıdların (xüsusən, uşaq əylənərkən, "əsgər", "tacir", "nağıllardakı qəhrəman" və s. rollarını oynamağa başladığı dövrdə olarkən) və s. təsiri altında inkişaf edir. Eyni zamanda o, başa düşür ki, əslində o, nə isə başqa bir şeydir və bu "rollar" onun əsl şəxsiyyəti deyil.\nBeləliklə, hər bir rolun icrası eyni zamanda subyektiv "mən"lik hissinin inkişafına kömək edir. İnsanın özü haqqındakı bu təsəvvürlərin məzmununun necə olacağı əsas etibarilə öz uşağını ya müqəddəsləşdirən və onda özünün əhəmiyyətli, görkəmli və başqalarından üstün olması hissini, ya da onda natamamlıq, qüsurluluq hissi yaradan valideynlərinin təsirindən asılıdır. Bu, çox mürəkkəb prosesdir və biz burada onu ətraflı təhlil etmək niyyətində deyilik.\nSubyektiv "mən" və ya insanın "əslində, həqiqətən" necə olduğu haqda təsəvvürlər kompleksi bir çox hallarda müxtəlif sosial rolların ifasındakı uğursuzluqların və s. əvəzini ödəyən təxəyyül, uydurmalar, fantaziyalar kompleksi ola bilər.\nSubyektiv "mən" davranışı o hallarda müəyyən edir ki, fərd bir neçə rolun münaqişəsi ilə rastlaşmış olsun, mənsub olduğu bir neçə qrupun tələblərinin ziddiyyətli olduğu fakt qarşısında qalmış olsun, bu zaman belə hallara uyğunlaşma subyektiv "mən"in rəhbərliyi altında baş verir. İctimai mühit ilə qarşılıqlı təsir altında yaranmış subyektiv "mən" həmin təsirə nisbətən o zaman müstəqil olur ki, o, şəxsin əqidəsinə, məsləyinə əsaslanmış olsun (xüsusilə o, sağlam olmayan təsəvvürlər kompleksinə çevrildikdə).\nLakin ictimai şəxsin daha bir tərkib elementi vardır ki, cəmiyyət onun da vasitəsilə fərdi formalaşdırır. Bu əks olunmuş "mən"dir.2 Bu bizim hər birimizin malik olduğu özümüz haqqında elə təsəvvürlər kompleksidir ki, bu təsəvvürlər başqa adamların bizim haqqımızda, bizim fikrimizcə, nə düşündüklərinə, hansı fikirdə olduqlarına əsaslanır.\nBiz güzgüdə gördüyümüz əksimizin əsasında öz sifətimizi və xarici görkəmimizi necə təsəvvür ediriksə, şəxsiyyətimizin, xasiyyətimizin xüsusiyyətlərini, qabiliyyətlərimizi, davranış tərzimizi və sosial rollarımızın ifasını da başqa adamların şəxsiyyətimizə verdiyi qiymət və reaksiyalarda "gördüklərimiz" və "seçdiklərimizin" əsasında eləcə təsəvvür edirik.\nBizim müxtəlif rolları necə ifa etdiyimiz üzərindəki ictimai nəzarət əks olunmuş "mən" vasitəsilə yerinə yetirilir. Əks olunmuş "mən" üç elementdən təşkil olunur:\nbaşqa adamların bizi necə müşahidə etdikləri haqqında təsəvvür;\nbizim davranış və hərəkətlərimizi də əhatə edən geniş mənada başa düşülən xarici görkəmimizin necə qiymətləndirilməsi barədə təsəvvür;\nhəmin təsəvvür edilən qiymətlərə bizim tərəddüd, xəcalət və s. şəklində olan reaksiyamız.\nƏks olunmuş "mən" subyektiv "mən"ə uyğun gəlmir. Subyektiv "mən" şəxsiyyətin özü haqqında, adətən mühitin ona verdiyi şəxs üçün qəbuledilməz olan qiymətinə qarşı qoyulan müsbət təsəvvürlərinin kompleksidir.\nLakin mühitin verdiyi qiymətlər müvəffəqiyyət qazanmaq, mənsəbə çatmaq üçün həlledici əhəmiyyətə malik olur və qüvvətli konformizm amilinə çevrilən əks olunmuş "mən"in əhəmiyyəti də buradan irəli gəlir.\n3.3. Şəxsiyyətin elementlərinin inteqrasiyası\nŞəxsiyyətin yuxarıda ayrı-ayrılıqda, bir-birindən təcrid olunmuş halda göstərilmiş biogen, psixogen və sosiogen elementləri bir-birinə qarşılıqlı surətdə uyğunlaşmış, birləşdirilmişdir və strukturla fəaliyyətin tam birliyinə çevrilmişdir. Hərəkət, fəaliyyət aktına şəxsiyyətin birgə fəaliyyət göstərən bütün uç biogen psixogen və sosiogen "səviyyəsi" cəlb olunur.\nLakin şəxsiyyətin bu cür daxili inteqrasiyası heç də o demək deyildir ki, onun ayrı-ayrı elementləri arasında ziddiyyət və ya münaqişə ola bilməz. Onlar bir-biri ilə heç də saatdakı dişli çarx kimi birləşmir. Şəxsiyyətin inteqrasiyası hər şeydən əvvəl, onun tərkib elementləri arasında münaqişənin olmamağı deməkdir.\nNormal şəxsiyyət dedikdə, adətən, biz bunları nəzərdə tuturuq:\nstatistik mənada şəxsiyyət;\nadaptasiya olunmuş, uyğunlaşmış və özünü müəyyən edilmiş sosial meyarlar çərçivəsində aparan şəxsiyyət;\nbütöv şəxsiyyət, yəni bütün tərkib elementlərinin bir-biri ilə əlaqələndirilmiş şəkildə fəaliyyət göstərdiyi şəxsiyyət.\nAydındır ki, burada tibbi baxımdan normal şəxsiyyət haqqında söhbət getmir, hərçənd yuxarıda verilən təriflər arasında tibbi tərif özünə yer tapa bilər.\nHansı şəraitdə şəxsiyyət dezinteqrasiyaya (parçalanmağa) məruz qala bilər? Bu biogen psixogen və sosiogen elementlər arasında ziddiyyətin nəticəsində (məsələn, şəxsiyyətin mədəni idealı qüvvətli bioloji impulslara qarşı repressiyalar tələb etdikdə) baş verə bilər. Bu sinir sisteminin, sekretorlar sisteminin və ya orqanizmin digər əsas funksiyalarının pozulması nəticəsində baş verə bilər.\nLakin burada bizi hər şeydən əvvəl şəxsiyyətin dezinteqrasiyasının sosial səbəbləri maraqlandırır. Onlara aşağıdakılar aiddir:\nfərdə ziddiyyətli dəyərlər sistemini və ziddiyyətli davranış modellərini qəbul etdirən bir neçə ictimai qrupda iştirak etmək;\ndəqiq müəyyən edilmiş sosial rolların, ictimai nəzarət sisteminin və dəqiq, qəti qiymətləndirmə meyarlarının olmadığı nizamsız qruplarda iştirak etmək;\nbiogen və psixogen elementlərlə sosial rolların tələbləri arasında ziddiyyət (məsələn, cəsarətsiz və ürəksiz adam öz üzərinə böyük məsuliyyət, təşəbbüskarlıq və böyük qətiyyət tələb edən rol götürdükdə. Bu zaman rola uyğunlaşmanın qeyri-mümkünlüyü şəxsiyyətin bütövlükdə parçalanması ilə nəticələnir);\nnəhayət, buraya şəxsiyyətin psixiki elementlərinin həm sosial, həm də bioloji zəmində baş verə bilən parçalanmasını da aid etmək lazımdır.\nMüəyyən şəxsiyyətin ümumiyyətlə və hansı dərəcədə tamamilə normal və bütöv, tam olduğunu müəyyən etmək çətindir. Psixiatriya məsələlərinə toxunmayaraq qeyd etmək lazımdır ki, bu normal şəxsiyyətlər arasında qarşılıqlı təsir prosesi gedişində fərdlər arasında sosial əlaqənin yarandığı əsas prosesdir.


“Səlahətin üstünə düşməsinlər, günah onu qapıya qoyandadır” – Samir Abasov\n“Uduzandan sonra nəsə demək çətindir. Çox yaxşı oyun keçdi”.\nApasport.az saytının məlumatına görə, bunu “Neftçi”nin baş məşqçisi Samir Abasov Azərbaycan kubokunun 1/4 final mərhələsində “Zirə” ilə keçirilən oyundan sonra deyib.\n“Bakcell Arena”da baş tutan qarşılaşmada Abasovun kollektivi onun sabiq komandasına 0:1 hesabı ilə məğlub olub.\n43 yaşlı çalışdırıcı oyunsonrakı mətbuat konfransında fikrini bu sözlərlə davam etdirib: “Matçın üstündə çox dayanmayacağam. Bizim həddindən artıq azarkeşlərimiz var. Onlara müraciət edirəm ki, Səlahət Ağayevin üstünə çox düşməsinlər. Xahiş edirəm, günah onu qapıya qoyandadır. Öz komandamıza görə onun üstünə düşməyək. Təcrübəsi var, onun da səhv etməsi normaldır. Azarkeşlərdən xahiş edirəm ki, yazılarımıza diqqət edək. Bizim azarkeş qruplarımız böyükdür. Qapıçının üstünə düşməyək ki, onun səhvi yoxdur. Bundan sonra komandamıza çətin olacaq. "Zirə" müdafiəyə meyil etdi. Amma nəticəni dəyişə bilmədik. Monroz və Lavalla bağlı problem var. Hücumçu da ala bilməmişik".\nAbasovun sözlərinə görə, rəqib bu gün Sabir Buqrinin oyununu uğurla bağlayıb: "Necə edə bilərik? İkinci Buqrinimiz yoxdur. Yenə şans 50 faizdir. Özümüzə inanırıq. Riçard Almeyda ayağını tutanda futbolçulara dedim ki, topu kənara çıxarın. Ona görə mübahisə yarandı. Görüşdə çox qol epizodları yaratmadıq. Topun biri dirəkdən qayıtdı. Həqiqətən yaxşı oynadıq. Məncə, heç-heçə ədalətli olardı”.\nBaş məşqçi kapitan Emin Mahmudovdan fərqli oyun istədiyini deyib: “Emin əvvəl müdafiəyə yaxın oynayırdı, indi isə hücuma meyil etməsini istəyirik. Dodağı partladı, tikiş atılıb. Görüşün ikinci hissəsində daha dinamik oynadıq. Çempionatda ikinci pilləyə düşməyimiz bizdə inamsızlıq yaratmır”.\nSamir Abasov Neftçi - Zirə Azərbaycan kuboku


Başına daş düşən yeniyetmənin son vəziyyəti - AÇIQLAMA Yeni Sabah\nBaşına daş düşən yeniyetmənin son vəziyyəti - AÇIQLAMA\nYenisabah.az xəbər verir ki, bu barədə Respublika Neyrocərrahiyyə Xəstəxanasının həkimi Rövşən Bağırov deyib.\nOnun sözlərinə görə, yeniyetmə koma vəziyyətindədir:\n“Xəstənin vəziyyəti ağır olaraq qalmaqdadır. Koma vəziyyətindədir və tənəffüsü süni ventilyasiya ilə davam etdirilir. Durumunda ciddi bir dəyişiklik yoxdur. Təəssüflər olsun ki, aparılan intensiv reanimasiyon müalicələrə baxmayaraq, xəstədə hər hansısa yaxşılaşma reaksiyası əldə etmək mümkün olmayıb”.\nR.Bağırov əlavə edib ki, yeniyetmənin vəziyyətinin yaxşılaşması üçün bütün cəhdlər və müalicələr aparılır. (Trend)\nBaşına daş düşən yeniyetmənin vəziyyəti -


Problemli kreditlərin sahibləri kimlərdir? - ARAŞDIRMA\n18 oktyabr 2018 22:07\nAzərbaycanda problemli kreditlərin həcmi artır. Bunu hər ay üzrə rəsmi statistika da təsdiqləyir.\nBəs, krediti alıb sonra problemə çevirənlər kimlərdir? Bu suala cavab tapmaq üçün həm Mərkəzi Bankın məlumatlarından, həm də ekspert rəylərindən istifadə edib.\nEləcə də bax: “Bank Avrasiya”nın problemli kreditləri kəskin artıb –HESABAT\nƏvvəlcə rəsmi rəqəmlərdən başlayaq. FED.az bildirir ki, Mərkəzi Bankın məlumatına görə, 2018-ci il 1 sentyabra vaxtı ötmüş kreditlərin həcmi 1 mlrd. 772,4 mln. manat təşkil edib. Təhlil etsək, bu ilin yanvar-avqust ayları ərzində qaytarılmayan kreditlərin həcmi 8,9% artıb. Gecikmiş kreditlərin 847 milyon manatı milli valyutada, 926 milyon manatı xarici valyutada olan kreditlərdir.\nEləcə də bax: «Bank of Baku»nun rəhbərliyində dəyişiklik – TƏYİNAT\nKreditləri kimlər, nə məqsədlə alıb?\n2015-ci il devalvasiyasından sonra əhali kreditlərin ödənişini, demək olar ki, saxladı. Amma nə baş verdiyinə adaptasiya dövründən sonra yenidən kreditləri qaytarmağa başladılar. Bu halda manatla krediti olanlar bayram etsə də, dolların təxminən iki dəfəyə yaxın dəyər qazanması insanlara borcunu ödəməkdə çətinlik yaratdı.\nProblemin yarandığı ilk illərdə istehlak kreditləri üzrə göstəricilər daha çox nəzərə çarpsa da, sonradan çox kiçik həcmdə olan bu kreditlərin qaytarılması tendensiyası yaxşılaşdı. Hətta bu ona səbəb oldu ki, banklar əhalinin özünə məişət əşyası almaq üçün götürdüyü borcu insafla qaytardığını görüb, kreditləşməyə başlayanda yenə də istehlak kreditlərini reklam etdilər.\nEləcə də bax: «Payız gələndən kredit müraciətləri artıb» - ŞƏRTLƏR – BANKİRLƏ MÜSAHİBƏ\nMərkəzi Bankın bu ilin səkkiz ayı üzrə statistikasına görə, banklar ev təsərrüfatlarına 4 milyard 784 milyon manat kredit ayırıblar. Bu vəsaitin yalnız 453 milyon manatı sahibkarlıq fəaliyyəti üçün verilən kreditlərdir.\nGöründüyü kimi, yenə də istehlak kreditləri böyük həcmdə qalmaqda davam edir. Ayrılan kreditlərin həcmi baxımından sonrakı yerləri ticarət və xidmət sektoru, o cümlədən əmlak bazarı tutur.\nProblemli borcla yaşayanlar\nStatistik məlumatlardan aydın görünür ki, problemli kreditlərin əksəriyyəti uzunmüddətli kreditlərdir. Manatla uzunmüddətli 671 milyon həcmində kredit, dollarla olan 731 milyon manat həcmində kreditin qaytarılması problemə çevrilib. Yəni, banklar qısa müddətə ayırdıqları pulu geri yığa bilirlər.\nMaliyyə məsələləri üzrə ekspert Samir Əliyevin açıqlamasına görə, problemli kreditlər indiyə qədər deyildiyi kimi, istehlak kreditləri yox, məhz biznes kreditləri ilə bağlıdır.\n“Təsəvvür edin ki, biznes kreditləri 10 min manatdan başlayır. Yəqin ki, belə informasiyalarla qarşılaşırsınız ki, filan şirkətin banka 800 milyon manat borcu var”.\nHamı işini ehtiyatlı tutur\nTendensiyaya gəlincə, ekspert hesab edir ki, rəqəmlərdəki artım köhnə kreditlərlə bağlıdır, çünki həmin kreditlər qaytarılmır və faiz borcları yığıldıqca portfel də şişir.\n“Bir faktı deyim ki, Maliyyə Bazarlarına nəzarət Palatasının hesabatına görə, kredit üzrə ayrılan ehtiyatlar artır. Bu isə o deməkdir ki artım nə qədər ciddidir”.\nKreditlər üzrə mümkün zərərlərin ödənilməsi üçün ehtiyat ayırmaların həcmi üzrə rəqəmlər belədir:\n2017-ci il, 30 sentyabr - 1 milyard 635 milyon manat;\n2017-ci il, 30 dekabr - 1 milyard 476 milyon 500 min manat;\n2018-ci il 1 sentyabr - 1 milyard 656 milyon manat.\nGöründüyü kimi, 2017-ci ilin sonuna problemli kreditlərin həcmi azalsa da, bu ilin ötən səkkiz ayında yenidən yüksəlib. Qeyd edək ki, bankların erkən ehtiyatları artır, bu, problemli kreditlərin vəziyyəti ilə bağlı tendensiyanı göstərir.\nS.Əliyevin sözlərinə görə, banklar devalvasiyadan əvvəl əllərində olan pulun 70 faizini kreditə yönəldirdi, indi bu rəqəm 40 faizə düşüb.\nP.S. Sonda sadə dillə izah edək, hazırda bank əlindəki 100 manatın 40 manatını kreditə verir, qalan 60 manatını isə Mərkəzi Bankın depozitinə, notlarına, dövlət qiymətli kağızlarına yönəldir. Nəticədə bu pul iqtisadiyyata getmir. Ona görə də hazırkı problemlərin hamısı iqtisadiyyatdan qaynaqlanır.


Həqiqətin 25 il sonrakı etirafı » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n23 Oktyabr 2018, 18:52 2087\nQəddarlığı və amansızlığı ilə fərqlənən Xocalı soyqırımı erməni millətçilərinin təcavüzkar siyasətinin ən qanlı səhifələrindən biridir. 1992-ci il fevralın 25-dən 26-na keçən gecə Azərbaycanın Xocalı şəhərində ermənilərin törətdikləri bu dəhşətli hadisə xalqımızın tarixinə qanlı hərflərlə yazılıb. O gecə silahlı erməni dəstələri keçmiş sovet ordusunun Xankəndidə yerləşən 366-cı motoatıcı alayının ağır texnikası və şəxsi heyətinin köməyi ilə Azərbaycanın bu qədim şəhəri üzərinə hücum edib və onun dinc əhalisinə amansızcasına divan tutublar. Ermənilərin bu cəza tədbiri hərtərəfli planlaşdırılıb və yeganə bir məqsədlə törədilib – dinc sakinləri milli mənsubiyyət əlamətinə görə qismən və ya tamamilə məhv etmək. Beynəlxalq hüquqa görə belə hərəkətlər "soyqırımı” anlayışına uyğundur və dünya ictimaiyyəti tərəfindən bu cür tanınmalıdır. Azərbaycan xalqı hər il Xocalı soyqırımı qurbanlarının xatirəsini hörmət və ehtiramla yad edir.\n2008-ci ildə Heydər Əliyev Fondunun vitse-prezidenti Leyla Əliyevanın təşəbbüsü ilə başlanmış "Xocalıya ədalət!” beynəlxalq kampaniyası bu istiqamətdə təbliğat işini daha da fəallaşdırıb. Faciə ilə əlaqədar dəhşətli faktlar bu kampaniya çərçivəsində aparılan işlər sayəsində geniş ictimaiyyətə çatdırılıb. Xocalı soyqırımının dünya miqyasında tanıdılması istiqamətində aparılan sistemli işin nəticəsində İslam Əməkdaşlıq Təşkilatı Parlament İttifaqının, Meksika, Pakistan, Çexiya, Peru, Kolumbiya, Panama, Honduras, Sudan, Qvatemala və Cibuti parlamentlərinin müvafiq sənədlərində Xocalıda törədilmiş kütləvi qətllərin soyqırımı aktı olduğu təsdiq edilib. Rumıniya, Bosniya və Herseqovina, Serbiya, İordaniya, Sloveniya, Şotlandiya parlamentləri, eləcə də ABŞ-ın 20-dən artıq ştatının icra və qanunvericilik orqanları Xocalı faciəsini qətliam kimi qiymətləndirərək qətiyyətlə pisləyiblər.\nXocalı soyqırımının dünya miqyasında tanıdılması istiqamətində görülən işlər çərçivəsində cari il oktyabrın 20-də Türkiyənin Kayseri şəhərində Heydər Əliyev Fondunun, Türkiyənin Ərciyəz Universitetinin və Talas Rayon Bələdiyyəsinin birgə təşkilatçılığı ilə "Müasir dünyada dialoq” mövzusunda konfrans keçirilib, Xocalı parkının və Xocalı soyqırımı qurbanlarının xatirəsinə ucaldılmış abidənin açılışı olub. Azərbaycan Prezidentinin ictimai-siyasi məsələlər üzrə köməkçisi - şöbə müdiri, professor Əli Həsənovun da iştirak etdiyi tədbirdə Rusiya Federasiyası Dövlət Dumasının deputatları İrina Rodnina, Dmitri Savelyev, Oksana Puşkina, Dumanın məsul əməkdaşı Ramin Qasımov və başqaları çıxış edərək, Dağlıq Qarabağ münaqişəsi, ölkələrimiz arasında mövcud münasibətlər ətrafında fikir və mülahizələrini bölüşüblər. Prezidentin köməkçisi Ə.Həsənov çıxışlarda səsləndirilən fikirləri sülh və inkişaf çağırışı kimi dəyərləndirib.\nTürkiyənin Kayseri şəhərində açılışı olan Xocalı Parkındakı Xocalı soyqırımı qurbanlarının xatirəsinə ucaldılmış abidənin önünə gül dəstəsi qoyan Dövlət Dumasının deputatı D.Savelyev xatırladıb ki, 26 il əvvəl Azərbaycanın Xocalı şəhərində dəhşətli faciə törədilib, dinc sakinlərə hücum edilib. O, bu cinayət nəticəsində 613 günahsız insanın qətlə yetirildiyini diqqətə çatdıraraq, bunun soyqırımı olduğunu vurğulayıb. Deputat deyib ki, bunu törədənlər indiyədək cəzalarını almayıb. Xocalıda törədilənlər Azərbaycan xalqına qarşı soyqırımıdır. Bu şəhərin yerlə yeksan olunması, insanlara divan tutulması bəşəri cinayətdir. Biz hamılıqla çalışmalıyıq ki, Xocalı soyqırımı barədə həqiqətləri bütün dünyaya çatdıraq və bu faciəni törədənlər cəzalarını alsınlar. Türkiyədə təhsil alan xarici tələbələr təmsil etdikləri dövlətlərinin rəhbər şəxslərinə təsir göstərməli, Xocalı soyqırımı ilə bağlı ölkələrinin parlamentlərinə çağırış etməlidirlər. Belə bir vəhşiliyin cəzasız qalmaması üçün təbliğat işlərinə qoşulmalıdırlar”.\nRusiya Dövlət Dumasının deputatı tərəfindən dilə gətirilən bu həqiqətlərlə bağlı fikirlərini "Kaspi”yə bölüşən Milli Məclisin Elm və təhsil komitəsinin üzvü, tarixçi alim Musa Qasımlı bildirib ki, Rusiya-Azərbaycan parlamentlərarası işçi qrupunun rəhbəri D.Savelyevin mövqeyi sırf ədalətə və obyektivliyə əsaslanır. Millət vəkili deyib ki, həqiqətən də Ermənistan silahlı qüvvələri 1992-ci ilin 25-26 fevralında Xocalı şəhərində bəşəriyyət, sivilizasiya əleyhinə ən böyük cinayət hadisəsi, mülki əhaliyə qarşı soyqırımı törədib: "Dmitri Savelyevin mövqeyi bir daha təsdiq edir ki, müasir Rusiyada onun kimi düşünənlər var. Xüsusən də Rusiya Dövlət Duması deputatının Türkiyədə Xocalı parkının açılışında iştirak etməsinin rəmzi mənası var. Bu, bir daha nümayiş etdirir ki, Azərbaycanın ədalətli mövqeyini qəbul edənlərin sayı getdikcə artır və bu iş özbaşına olmur”.\nMilli Məclisin Regional məsələlər komitəsinin üzvü, tarixçi-alim Fəzail İbrahimli "haqq nazilər amma üzülməz” atalar misalını xatırladaraq, rusiyalı deputatın Xocalı soyqırımı barədə söylədiklərini həqiqətin etirafı kimi dəyərləndirib. Millət vəkili deyib ki, 25 ildən sonra rusiyalı deputatın, məmurun Xocalı soyqırımı barədə obyektiv mövqe bildirməsi, ədalətli düşüncəyə sahib olması maraq doğurur: "Dmitri Savelyevin ədalətli mövqe sərgiləməsini hər bir azərbaycanlı alqışlayır. Ədalətin, haqqın yanında olan hər bir kəsə öz təşəkkürümüzü bildirməliyik. Amma bu etirafın məhz indi dilə gətirilməsi müəyyən suallar da doğurur. Kimsə elə qəbul etməsin ki, bu suallar Savelyevin söylədiklərini əngəlləmək, onun hörmətini azaltmaq məqsədi daşıyır. Sadəcə fakt budur ki, Rusiyada ayrı-ayrı məmurlar, deputatlar və sair insanlar fərqli düşərgələrə bölünüblər. Onların bir qismi Ermənistana, oradan da qanunsuz olaraq Azərbaycanın işğal altındakı ərazilərinə səfər edir, ermənilərin lobbiçiliyini aparır, erməni maraqlarından çıxış edirlər. Bu olaylar fonunda Dmitri Savelyev azad düşüncə sahibi olaraq müstəqil hərəkət edir, obyektiv düşüncəsini ortaya qoyur. 25 ildən sonra olsa belə, bu cür ədalətli mövqeyin nümayiş etdirilməsi təqdirəlayiq haldır. Fikrimcə, bu mövqe sadəcə tədbirdə, açılış mərasimində deyil, eyni zamanda Rusiya Dövlət Dumasında da ortaya qoyulmalı, bu barədə məsələ qaldırılmalıdır. Dövlət Dumasının da bu məsələyə münasibəti olmalıdır. Belə bir hadisə baş verərsə, bu, ölkələrimiz arasındakı münasibətlərdə daha bir müsbət hal sayılar, həm də bu məsələnin, ümumilikdə Dağlıq Qarabağ probleminin həllinə rəvac verən addım atılmış olar”.\nMilli Məclisin Müdafiə, təhlükəsizlik və korrupsiya ilə mübarizə komitəsinin üzvü Fərəc Quliyev də rusiyalı deputatın ədalətli mövqe nümayiş etdirməsini müsbət hal kimi qiymətləndirib. Bildirib ki, Dövlət Duması deputatlarının Xocalı parkının və abidəsinin açılışında iştirak etməsi, 25 il bundan əvvəl Ermənistan silahlı qüvvələri tərəfindən törədilən hadisənin soyqırımı olduğunu diqqətə çatdırması, günahkarların tapılmasını istəməsi yaxşı haldır, obyektiv mövqedir: "Ədalətli mövqenin bildirilməsi bütün hallarda müsbət dəyərləndirilir. Amma rusiyalı deputat bu barədə Dövlət Dumasında da məsələ qaldırarsa, daha yaxşı olar. Eyni zamanda təcavüzkarlıq siyasəti yürüdən, Azərbaycan ərazilərini işğal edən, qonşularına qarşı əsassız ərazi iddiaları irəli sürən Ermənistana qarşı sanksiyaların tətbiq edilməsinə, bu dövlətin KTMT-dən, MDB-dən çıxarılmasına, silah-sursat verilməsinin qarşısının alınmasına dair çağırışların Dumada edilməsi də arzu olunandır. Bunların baş verməsi Azərbaycan-Rusiya münasibətlərini daha da yaxşılaşdırar”.


Namiq Qaraçuxurlu İlə Müsahibə | Şou Biznes | ๑۩۩๑ Made in BAAU ๑۩۩๑\n-Namiq, bu günlərdə maraqlı bir açıqlama vermisiniz: “Aygün Kazımova ola bilər ki, hamilə olsun, 70 faiz hamilə deyil, lakin 30 faiz də hamilə ola bilər. Amma mənim xəbərim yoxdur”. Bu 30 faiz nə deməkdir?\n- Mən əslində 30 faiz deməmişəm. Dedim ki, ümumiyyətlə, belə bir şeydən xəbərim yoxdur, 70 faiz deyə bilərəm ki, hamilə deyil, 30 faizi də hara istəyirsiniz, yozun... (Gülür) Əslində, mən şəxsi həyatım barədə danışmağı xoşlamıram. Məcbur olub, hörmət əlaməti olaraq bir az açıqlama verdim. Mən heç vaxt efirdə çıxıb deməmişəm ki, Aygün xanımla elə münasibət var ki, sabah ata olacam...\n- Amma əgər 30 faizlik ehtimal üçün şərait yaratmısınızsa, demək, haradasa təsdiqləmisiniz...\n- Onun hamiləliyini? Mən də sizin kimi.. İndi ola bilsin, siz 50 faizlik belə düşüncədəsiniz, mən isə 30 faiz belə düşünürəm.\n- Yəni, demək istəyirsiniz ki, indiyə qədər sizin aranızda yalnız yaradıcılıq münasibəti olub? Sevgi-məhəbbət boş və xoş təəssüratlardır?\n- Olsa belə, bu bizim özümüzə aiddir. Mən bu barədə efirdə danışmamışam. Bundan sonra da danışmayacam.\n- Deməli, bütün Azərbaycan haqsızlıq edib sizin barənizdə səhv düşünürmüş, sən demə, insanlar ekranda sizə baxıb səhv nəticə çıxarıblar...\n- İnsanlar düşüncələrində azaddırlar. Necə istəyirlər, elə də qəbul etsinlər. Mən şadam ki, bizim duetlərimiz həqiqəti... daha doğrusu o düşüncəni çatdıra bilir ki, insanlar düşünsün ki, ortada sevgi-məhəbbət var.\n- Bəlkə bu meyxanaçı psixologiyasından irəli gəlir? Axı meyxanaçılar bir qədər ağır təbiətli, mühafizəkar olurlar, spesifik xüsusiyyətləri olur: kişi bunu deməz, o barədə açıqlama verməz. İndi bəlkə bir tərəfdə Aygün xanım, digər tərəfdə meyxanaçı xüsusiyyətləri...\n- Əslində bunun meyxanaçı olmağa aidiyyəti yoxdur, xarakterdən asılıdır. Düşünmürəm ki, mən dirijor olsaydım, öz sevgimdən, məhəbbətimdən şəxsi həyatımdan danışardım. Bu, mənim xarakterimə aid deyil, heç də düşünmürəm ki, sırf meyxanaçı olduğuma görə bunları edirəm. Meyxanaçı ola-ola geyimim də başqa cür olur, efir davranışım da fərqli olur. Sıradakı meyxanaçılardan çox seçilirəm.\n- Lakin Aygün Kazımova bir qədər açıq fikirli qadındır və olanları olduğu kimi çatdırır.\n- Bir şey də var ki, mən dansam nə olacaq, danmasam nə olacaq? Elə bir fərq yoxdur.\n- Onda rəsmi nikah, evlilik söhbətlərinin həqiqətə yaxınlığı var?\n- Belə bir şey yoxdur. Bu yaxınlarda eşitmişəm, ulduzlardan biri bizim nikahımıza şahidlik edib... Elə bir şey yoxdur.\n- Bəs nə vaxt evlənəcəksiniz? Yaş ötür...\n- Yaşın ötdüyünü mən də hiss edirəm. Tələsmirəm. Hələlik ehtiyac duymuram. Nə vaxt hiss etsəm ki lazımdır, onda evlənəcəm.\n- Bəlkə sizə təzyiq var?\n- Yox, mənim təzyiqim həmişə normadadır, qaydasındadır(Gülür). Bir il ərzində ola bilər ki, baş versin.\n- Aygün Kazımovanın ən yaxın dostusunuz da, eləmi?\n- Aygün Kazımova Yaşıl Teatrda konsert verən zaman Fadal Bazinin ona necə məhəbbət dolu gözlərlə baxmasının şahidi oldum. O da sanki konserti Fadalın və İlqarənin oturduğu məkana həsr eləmişdi. Bütün mahnılar o səmtə oxunurdu.\n- Fadal Bazi ilə Aygün xanımın arasında çox yaxşı münasibət var. Konsertdə Fadal Bazinin Aygünə necə baxdığını mən də gördüm. Bu münasibətə heç də pis baxmıram. Mən də şahid idim ki, onu necə məhəbbətlə izləyirdi. Qürur duyurdum.\n- Bəs siz hansı baxışlarla izləyirdiniz?\n- Həm dost, həm də tamaşaçı kimi. Həmişə olmasa da, arabir mənim məsləhətlərimə qulaq asır. Ona görə mən bir tamaşaçı kim baxıb, fikrimi demək istəyirdim.\n- Populyar, tanınmış, gözəl bir qadınla həmişə bir yerdə olub dost qalmaq olar? Bu mümkündür? Ümumiyyətlə, bu düşüncələrə 5 yaşından yuxarı uşaq inanar?\n- Məncə, 5 yaşına qədər uşaqlar inansa bəs edir, çünki müsahibələrimizdə diqqətli olmalıyıq ki, körpə uşaqlara pis təsir etməsin.\n- Beş yaşına qədər uşaq sayt oxuya bilmir. Ona görə də təhlükədən qorxmayın. İnsanları yanıltmaq, və hər şey inkar etmək, məncə, düzgün deyil. Siz hansı informasiyanı xalqa ötürmüsünüz, insanlar da onu qəbul edib qaytarırlar. Hansısa səbəbdən inkar edirsinizsə, bunu elə edin ki, insanlar özlərini boşluqda hiss etməsin ki, “bu günə qədər mənim gördüklərim demək yalan idi, eşitdiklərim hansı məqsədlə deyilirdi?...”\n- Siz mənə nə deyirsinizsə, əslində mən də onları düşünürəm. Sənətçilərin müəyyən səhvləri varsa... Ola bilər, mənim də səhvim var, biz robot deyilik. Ola bilər, biz səhvə yol vermişik. Bəzən zarafatla deyirik, tamaşaçı onu səhv anlayır. Siz dediyiniz məsələ ilə bağlı mən heç vaxt açıq-saçıq müsahibə verməmişəm. Şəxsi həyatımda bağlı bəzi şeylər var ki, sonradan gedib valideynlərimlə oturanda ona görə xəcalət çəkirəm. Və yaxud mənim elə dostlarım var ki, sabah haradasa oturub onlarla birlikdə çörək yeyəndə, çay içəndə görəndə ki, mən şəxsi həyatımdan danışıram, bu mənim üçün üzüqaralıq gətirir.\n- Misal üçün, mən elə meyxanaçı tanıyıram ki, sizi qəbul etmək istəmir. O şəxs deyir ki, mən meyxana aləmində Namiqin adının çəkilməsini istəməzdim. “Bir qadının böyründə sevgi-məhəbbətədən danışıb sənəti unudan adamın bizim sənətin yaxınlığına yanaşmağa ixtiyarı yoxdur”...\n- Kimin ağzı var, danışır...\n- Bu fikirlərdə həqiqət payı varmı?\n- Müsahibədən kənar o adam mənə desəydi, mən ona sərt cavab verərdim. Hətta söyüş də söyərdim.\n- Başqa bir fikri də çatdırım. Bunu müsahibələrimin birində çox məşhur televizyonçu və şoumen demişdi. Onun iddiasına görə, siz Aygün xanımla olan münasibətinizlə gənc oğlanlara pis nümunə oldunuz. İddiaya görə, gənc oğlanlar özündə xeyli yaş böyük xanımla münasibətə normal baxmağı məhz sizdən öyrəndilər. Mental şüura yad olan pis ənənəyə başlanğıc qoydunuz...\n- Vallah, mən əvvələr forumlarda fikirləri oxuyurdum. Sonradan gördüm ki, mənim qızıl vaxtım gedir. Zənnimcə, indi də vaxtımız boş-boş adamların söhbətinə gedir.\n- O şəxsin peşəsinə görə müəyyən söz demək hüququ var. Sizin də cavab vermək hüququnuz var.\n- Mənim də cavab haqqım var. Mən də deyə bilərəm ki, onun yekə başı var. Çox yekəbaş danışıb. Vaxtilə mənim yaradıcılığım çox tənqid olundu. Vətənpərvərlik, ciddi mövzular da təqdim edəndə tənqid etməyə nəsə tapdılar. Mənim üçün bilirsiniz kimin fikri maraqlıdı? Sənətə aidiyyatı olmayan yaxın dostumun...\n- Nüfuzlu və sizə yaxın bir adam bunu desəydi, qəbul edərdiniz?\n- Əgər o şəxs mənim üzümə bu sözü deyib əsaslandırsaydı, qəbul edərdim. Üzünə, gözünə baxıb, nə demək istədiyini başa düşərdim. Bir də ki, bizdə tənqid başqa şəkildə yaranır. Əgər biri səni uşağının ad gününə çağırıbsa və sən getməmisənsə, artıq o sabah çıxıb mətbuatda sənə irad tuta bilər. Bu gün Azərbaycanda tənqid onun üzərində qurulub. Ona görə də mən bunları qəbul edə bilmirəm.\nYazıb: Godfather #2 - qeydiyyatdan keçin ki səs verə biləsiniz! Like or Dislike? Spam\nbu gedenin sifetin kim daxil edib bura???? kisiliye lekedi bu adam.. Kisilerden yazin yazanda..\nbu Aygunle Namiq de ki,20ildi evlenib qutara bilmirlere:)))